ئۆلیسی جەیمز جۆیس - بنکەی روناکبیریی گەلاوێژ :: Gelawej\nئۆلیسی جەیمز جۆیس\nخۆرخە لویس بۆرخیس - و. لە فارسییەوە: شادی نیکخا\nھەموو لاپەڕەکانی ڕۆمانی ئۆلیس، تەژین لە جۆرێک ڕاستیی ڕەھا و پێداگر\nمن یەکەم موسافیری ئیسپانیم کە پێم ناوەتە کەناراوەکانی ئۆلیس، مەڵبەندێکی شکۆداری کەوینەکراو، کە بەرلەمە "والێری لاربروود" بە وردبینیی ئەندازیارێکی داڕشتنی خەریتە، لە نووسینە بە ئەژمارەکانی خۆیدا، هێمای بۆ داناوە.\nبەم حاڵەوە، ئەوەی کە من باسی دەکەم، هێشتا بازدانە بەسەر سنوورگەلێکی سەرسەخت و تێپەڕدا. باسی هەموو ئەو شتانەتان بۆدەکەم کە منەتبارم پێیان. ستایشێکی سوپاسگوزارانە لە تاریکوڕوونێکی تێکتەنراودا. وەکو گێڕانەوەی ئەو گەشتیارانەی زەمەنی کۆن، کاتێک وڵاتە تازەدۆزراوەکانیان بۆ بیاباننشینەکان وەسف دەکرد. چیرۆکگەلێک سەبارەت بە ئامازۆنەکان و ئیمپراتۆرییەکان. تێکەڵاوێک لە ڕاستی و ئەفسانە.\nدانی پێدا دەنێم کە من هەموو رێگاکەمم، لەم ٧٠٠ لاپەڕەیەدا بەڕوونی نەبینییەوە. دانی پێدا دەنێم کە تەنیا پارچە پارچەیەکی بەر من کەوت و ئەوەندەی کە تائێستا پێی گەیشتووم، نەترسی و ڕەوابوونێکی دڵنیاکەرەوەیە لە هەموو لێدوان و زانیارییەکانی ئێمە، سەبارەت بە شارێک کە بەبێ هیچ مەبەستێک، پێوەندییەکی نزیکانە، هەموو شەقامەکانی دەگرێتەوە بۆ ئەوەی بیهێنێتە ناو واقیعێکی بەرھەستەوە.\nجەیمز جۆیس ئیرلەندییە. ئیرلەندییەکان لە دورگەی بەریتانیادا، بۆ سەرکێشی و یاخیگەری ناسراون. ئەوان کەمتر لە خزمە لۆردەکانی خۆیان، گوێیان بە ڕێسا و ڕێزمانی زمان دا. کەمتر نیگای خۆیان بۆ ساف و بریکەدارکرنی مانگ تەرخان کرد. کەمتر بەھرەیان بۆ کردنەوەی نھێنیی ڕووبارە تێپەڕەکان لە دێڕی ھۆنراوە خەماوییەکاندا تەرخان کرد. نووسینی ئینگلیزی، بەتوندی لەلایەن ئەوانەوە ھێرشی کرایەسەر و بە پڕکێشییەکی کافرانەوە، لقوپۆپی چڕی ڕەوانبێژیی ئەدەبییان، تەفروتوونا کرد. "جاناتان سویفت"، تێزابێکی داڕزێنەر بوو بۆ ھەموو ھیوای سەرخۆشانەی مرۆڤایەتی. "ماگرۆمگاس" و کاندیدی "ڤۆڵتێر" ھێندە لە نێھیلیزمی تاقەتپڕووکێنی نووسینەکانی ئەو بێبایەختر نییە. "لۆرێنس ستێرن"، بە ڕێکارێکی ھاروھاجانە، ڕۆمانی لە بگرەوبەردەی چاوەڕوانییەکانی خوێنەر ڕزگار کرد و ئەو ڕێگاھەڵەکردنە لاڕێیە، ھەمان ئەو شتەیە کە بووە ھۆی ناوبانگی گشتگیری ئەو. "بێرنارد شاو"، زمانخۆش و ڕووخۆشترین نووسەری ریالیستی سەردەمی ئێمەیە، بەڵام جۆیس؛ سەبارەت بە جۆیس! دەتوانم بڵێم ئەو بێپەردەبێژی و ڕوونبێژیی بوێرانەی ئیرلەندیی پێگەیاند.\nژیانی ئەو لە کەشوهەوا و سەردەمێکدا بوو، کە لەسەر هێڵی ڕێکەوت دەچووە پێشەوە، هەرچەند کەمیی زانیاریی من، نەختێک کورتی دەکاتەوە. ئەو لە ساڵی ١٨٨٢ لە "دوبلین" لەدایک بوو؛ لە بنەماڵەیەکی خانەدانی ئیمانداری کاسۆلیکدا. لە قوتابخانەی "ژۆزیئیت"ـەکاندا خوێندی، ئێمە ئەوە سەبارەت بەو دەزانین کە لە کولتووری کلاسیکی شارەزا بوو و تاڕادەیەک ئیسکۆلاستیک(زانستی قوتابخانەیی– ئەکادیمی)یشی دەناسی، چونکە ئەوەی بە لاتین نووسیویەتی، هەڵەیان تێدا نییە. بە سەرنجدان بەوەی کە ئەو بە وڵاتانی ئەورووپیدا گەشت و سەفەری دەکرد، منداڵەکانی لە ئیتالیادا لەدایک بوون. ئینجا ئەوەی کە ئەو شیعری هەستیاریی دەنووسی؛ هەروەها کورتەچیرۆک و ڕۆمانێک بەقەدەر کلێسەی گشتی، مەزن و خاوەن شکۆ، کە هاندەری نووسینی ئەم دەقەشە.\nئۆلیس بەشێوەیەکی جیاواز دەدرەوشێتەوە، وادەردەکەوێت کە ژیان لە فڕۆکەیەکی یەک کەسیدا تێدەپەڕێت. بە بێ هیچ پلیکانەیەک کە ڕۆحی ئێمە لە جیهانی بەرهەستەوە هەڵبکێشێت بۆ شانۆیەکی ناو خەیاڵ؛ لە خەونگەڵێکی پڕهەوەسی ناخۆوریای تاکەکەسیی پیاوێکەوە، بۆ هاتووچۆی بەنۆرەی خەونەکان لە ناخۆوریای کۆمەڵدا. بۆچوون و گومان، بەدگومانی، بیرۆکەی خێرا، بیرەوەری، هزری تەمبەڵ و خاووخلیچک، و سەرەنجام، بەدەستهێنانی چێژێکی ئارام کە هەمان تایبەتمەندیی جیاوازی ئەم کتێبەیە. ھەرچی کە دەکەوێتە بەرچاو، بەچەشنێکی ئاشکرا، نادیارە. ئەم لێکئاڵانەی خەون و ڕاستی، دەکرا بە باشی رەزامەندیی "شۆپنهاور" و "کانت" ببزوێنێت. ستایلەکانی پێشوو نەیاندەتوانی پێوەندییەک لەنێوان لێک جیاکردنەوەی خەون و ڕاستیدا دابمەزرێنن. ڕەوابوونێک بەھۆی زنجیرە ڕێکەوتە جێگیرەکانەوە لە ژیانی رۆژانەدا. هەموو ئەو شتانەی کە لە خەونێکەوە بۆ خەونێکی دیکە، ئیتر بوونیان نامێنێێت. بەپێی ئەمەی دووهەم، بوون و جیاکردنەوەی خەونەکان لە ڕاستی، شتێکە زیاتر لە چوارچێوەی ڕەهای گریمانە دیاریکراوەکان لە وشیاریدا. ئەو بە وردبینییەکی وەستایانە، ژیان و جیهانی خەونەکان، لە لاپەڕەکانی کتێبەکەدا کۆدەکاتەوە بەچەشنێک کە ژیانی ڕاستەقینە و خەونەکان لە لاپەڕەکانی کتێبەکەدا یەک دەگرن و ئەوەی کە بەپێی نەریت، پێی دەوترێت جیهانی وا‌قیع، لە ڕیگای ئەو لاپەڕانەوە کە هەڵیان دەدەینەوە و لەنێوان خەونگەلێکی سست و تێپەڕەوە، بە بەردەوامی دەخوێنرێتەوە.\nئیستا باشترە ئەو بابەتە بێتەوە بیرمان کە "گۆستاو سپیلێر" بە ڕوونی سەبارەت بە زەینی مرۆڤ باسی دەکرد: "پێوەندیی نێوان بینینی ڕاستەقینەی دیمەنێکی بەرهەست و وێناکردنی هەمان دیمەن و دواجار دووبارەکردنەوە و دروستکردنەوەی بەردەوامی. ئەو بابەتەکە بەم جۆرە چارە دەکات کە هەرسێکی ئەمانە، ڕاستین و بەقەدەر یەک، لە جەو داگیر دەکەن.\nوەک ئەوەی کەسێک بتوانێت داری زەیتوونی "مینڕوا" ببینێت کە سێبەری ئارامی خۆی بە جوانی بەسەر ئۆلیسدا دەکات بە سابات. من ناتوانم هاوشانێکی ئەدەبیی دیکە بێجگە لە "داستۆیۆڤسکی"، ئەویش لە دوانووسینەکانی پاش "تاوان و سزا"یدا، بۆ ئەم مەبەستە بدۆزمەوە. کەواتە وەرن با ئەم پەرجووە تاک و بێوێنەیە ستایش بکەین.\nجۆیس لە گەڕان و دۆزینەوە بێسنوورەکانیدا، لە بچووکترین وردەکارییەکاندا، کە بێچم بە ناخۆوریا دەدەن، ڕەوتی زەمەن دەوەستێنێت تا بە ڕواڵەتێکی کەویکراو و نەیارەوە، بیکات بە ملدانێکی پڕگێچەڵ لە شانۆیەکی ئینگلیزیدا. ئەو ملدانەی کە ژیانی پاڵەوانەکان لە حەساری تەسکی خۆیدا کۆنترۆڵ دەکات، واتە ڕەوتێکی بەدەسەڵات لە کاتژمێرە پڕ سەرسامییەکاندا.\nئەگەر شێکسپیر ئیستعارەکانی بەچەشنێک بەکار ھێنا کە ساڵەکان، وەک پاشەکەوتی ناو کاتژمێری زیخی بگەڕێنێتەوە بۆ دواوە و کەڵکیان لێوەربگرێت، جۆیس بە ڕێگایەکی لاڕێ، تەنیا ڕۆژی پاڵەوانی کتێبەکەی، بە شێوەیەکی پێچەوانە، لەناو رۆژە بێئەژمارەکاندا، بۆ خوێنەر ئاشکرا دەکات. (من باسی ئەو چەندین خەونووچکەی نیوەڕۆیان لەم نێوەدا ناکەم.)\nھەموو لاپەڕەکانی ڕۆمانی ئۆلیس، تەژین لە جۆرێک ڕاستیی ڕەھا و پێداگر. ڕاستییەک نەک لە جۆری نیوەچڵی کەسانێک کە لە دونیادا، تەنیا کارکردی ئابستراکی زەین و ترسی ڕوولەپەرەی زەین، لە بێدەرەتانی لە ھەمبەر مەرگدا، دەبینن و، نەک لەو جۆرەی دیکەی ڕاستییەکانیش، کە لە ڕیگای ھەستەکانەوە درکیان پێدەکەین؛ بەڵکو مەبەست ئەو ڕاستییەیە کە گۆشتی جەستەمان (واتە غەریزەکانمان) لەگەڵ شەقام و مانگ و چاڵ، دەخاتە لای شانی یەکترەوە.\nکاراکتەرەکانی ئەم کتێبە، دووچەشنەن و بێقەراریی ئەوان بۆ ناسینی کەون، سەرساممان دەکات، نەک تەنیا لەبەر ھەبوونیان، بەڵکو لەبەر جێگیربوونیان لەم جیھانە تایبەتەدا. شوێنێک کە دەروازەکانی، وشەکانی، کارتەکانی یاری و کارەبایی، لە خەرمانەیەکی تاریکیی شەودا پێچراونەتەوە. لە ھیچ کتێبێکی دیکەدا، (ڕەنگە جگە لە نووسینەکانی گۆمز دۆ لە سرنا) ئێمە ڕاستیی شتەکان بەم چەشنە سەقام و پتەوییە نابینین. ھەموو شتێک شاراوەیە و بە ئامادەبوونی دەنگەکان دەردەکەون و خوێنەر لە رێگادا دەخەنە تەک خۆیان. دۆکوینسی، (وتارنووسی ئینگلیزی) دەڵێت بۆ جۆیس ئەوەندە بەس بوو کە ناوی ئەفسەرێکی ڕۆمی لە خەونەکانی خۆیدا بھێنێت، بۆ ئەوەی خەیاڵاتێکی بزوێنەر، لە ئاڵا شەکاوەکان و سوپایەکی پڕ زاق و بریق، بخاتە خۆنواندن. جۆیس لە وەرزی پانزەی کتێبەکەیدا، دیمەنی قەحبەخانەیەکی کەلاوە دەنەخشێنێت و تێیدا سەدان بابەت و ئایدیای دژواز، خەڵکێکی زۆربڵێ و رێکەوتە نامومکینەکان، لە تەنیشت یەکدیدا دادەڕێژێت. من بابەتەکە گەورە ناکەمەوە و ئەمە ڕێک وایە.\nجۆیس لە کتێبی ئۆلیسدا، ڕۆژێک لە ژیانێکی مودێرن دەخاتەڕوو و تێیدا چیرۆکگەلی جیاجیا کۆدەکاتەوە کە لە ناخدا، لە ڕووداوەکانی ناو کتێبی ئۆدیسە دەچن.\nئەو میلیۆنێرێکە خاوەن ملیۆنان وشە و ستایل. جگە لە دەنگە سەیروسەمەرەکانی کە لە زمانی ئینگلیزیدا کەڵکیان لێوەرگیراوە. بازرگانییەکەی ئەو (کاری ھونەری وەک بازرگانی) تا ھەر شوێنێک کە شەمێلەی ئینگلیزی شین دەبێت، تەشەنای کردووە. لە سکەی زێڕی کاستیلیی ئیسپانی و دراوی برەوداری جوولەکەوە بگرە تا دوناری ڕۆمی و سکە کۆنەکانی دیکە، لە پێنووسە بەھێزەکەیدا، ھەموو زانستی ھێرمێنۆتیک بەدی دەکرێت. ھەر چیرۆکێکی، شانۆیەکی نواندن و دەرکەوتنی یەکێک لە شیوازە شاعیرانەکان و وشە تایبەتەکانی ئەوە. یەکێکیان بە ستایلی بەراوردکردن نووسراوە و یەکێک پرسیار و وەڵامە و ئەوی دی، گێڕانەوەیەکی درێژەدارە. لە دوو چیرۆکیدا، شێوازی تاکبێژیی بێدەنگیی بەکار ھێناوە کە ستایلێکی کۆن، بەڵام دەرنەکەوتووە و لە کۆتایی چیرۆکەکەدا، لەگەڵ ھزری کاراکتەرەکاندا ئاشنا دەبین و ئەمە ھەمان ئەو ستایلەیە کە وەک جۆیس بە "والێری لاربود" (نووسەری فەڕەنسی) دەڵێت، لە ستایلی "ئیدوارد جێراردین"ی فەڕەنسییەوە وەریگرتووە. لەلای ئەم گەپوگاڵتە ناڕێکەدا و لەنێوان پەخشان و ھۆنراوەی ڕازاوە و گەپوگاڵتەی بەتوانجی قەحبەخانەییدا، جۆیس پێکھاتەی جیددی و وردی لاتینیش بەکار دێنێ ڕێک وەک دیالۆگەکەی نێوان کابرای میسری لەگەڵ مووسادا.\nجۆیس، ڕەقە وەک ڕەقیی پۆزەی کەشتییەک و گشتییە (جیھانییە) وەک جەمسەرنوێنی دەریاوانی. دە ساڵ پێش ئێستا (1942) ڕەخنەگرێک توندتر و باشتر لە من کتێبەکەی جۆیسی شرۆڤە کرد و ئێمە ھێشتا لە خوێندنەوەی چێژ وەردەگرین. من ئەوەندە خۆویست نیم کە بمەوێت ئۆلیس ببەم بۆ شاری نیۆکۆین (شارێکی گەورەی ئارژانتین) و لە سووچێکی تەریکدا، دەست بکەم بە خوێندنەوەی. بەڵکو دەمەوێت لاسایی وشە ڕیزدارانەکانی "لۆپ دۆ ڤێگا" (شاعیر و شانۆنامەنووسی ئیسپانی) سەبارەت بە "گۆنگۆریا" (شاعیر و قەسیدەبێژی ئیسپانی) بکەمەوە و سەباەت بە جۆیس بڵێم: لە ھەر رێگایەکەوە بۆم بکرێت، ھەمیشە بەھرەی داھێنانی ئاسمانیی ئەو خانەدانزادە، ستایش دەکەم. سەری ڕیز نەوی دەکەم و بە ھەموو تێگەیشتنمەوە و بە ھەموو خاکەڕایی و بڕوای ستایشکەرانەم و ھەموو ئەوانەشەوە کە نەمتوانی لێی تێبگەم، باسی دەکەم.


له ئیسپانیا ده‌نگدان به‌ڕێوه‌ده‌چێت و پارێزکاران خۆیان بۆ سه‌رکه‌وتن ئاماده ده‌که‌ن\nئه‌مڕۆ یه‌کشه‌ممه له ئیسپانیا ده‌نگدان بۆ هه‌ڵبژاردنی په‌رله‌مان به‌ڕێوه‌ده‌چێت، که‌شی قه‌یرانی ئابوری باڵی به‌سه‌ر ئه‌و وڵاته‌دا کێشاوه و پـێشبینی ده‌کرێت ئۆپۆزسیۆن له دوای 8 ساڵ فه‌رمانڕه‌وایی سۆشیالسته‌کان پارتی پارێزکاران ده‌سه‌ڵات بگرێته ده‌ست.\nڕاپرسیـیه‌کانی پـێش هه‌ڵبژاردن ده‌ڵێت ( ماریانۆ راخۆی ) له پارتی گه‌لی راستڕه‌وی مامناوه‌ند له‌وانه‌یه گه‌وره‌ترین سه‌رکه‌وتن به‌ده‌ستبێنێت بۆ ئه‌و په‌رله‌مانه‌ی ئیسپانیا که له 350 ئه‌ندام پـێـکدێت.\n( راخۆی) به‌رامبه‌ر به پاڵێوراوی سوشیالسته‌کان ( ئه‌لفریدۆ پـێرێز ڕووبالکابا) خۆی پاڵاوتوه. سه‌رۆک وه‌زیرانی ئیسپانیا ( خۆزێ لویس رۆدریگه‌ز زه‌پاتێرۆ) پاش جه‌ماوه‌رێتی دابه‌زی بڕیاری‌دا خۆی بۆ سێـیه‌م جار نه‌پاڵیوێته‌وه.\nئه‌م هه‌ڵبژاردنه له کاتێکدا سـازده‌کرێت که وڵاته‌که هه‌وڵ ده‌دات که جارێـکی دیکه نه‌که‌وێته‌وه ناو قه‌یرانی ئابوری، وه‌کو ئه‌وه‌ی دوو سـاڵ له‌مه‌وبه‌ر دووچاری بوو.\nڕیژه‌ی بێکاری 21.5 % یه ئه‌مه‌ش به‌رزترین ئاسته له ماوه‌ی 15 ساڵی ڕابردوودا.\nله چاره‌کی سێهه‌می ئه‌مساڵدا ڕێژه‌ی په‌ره‌سه‌ندی ئابوری له ئیسپانیا ڕاوه‌ستانی به‌خۆوه‌بینی، له 3 مانگی پێش ئه‌وه‌دا ته‌نها به‌ڕێژه‌ی 0.2 % به‌رزبوونه‌وه‌ی به‌خۆوه بینی، هه‌روه‌ها وڵاته‌که ڕووبه‌ڕووی قه‌رز و داهاتویه‌کی تاریکی ئابوری بووه‌ته‌وه.\nده‌نگده‌ران له سۆشیالسته‌کان تووڕه‌ن به‌هۆی ئه‌وه‌ی به‌خێرایی هه‌نگاویان نه‌نا بۆ دورکه‌وتنه‌وه له هه‌ڵخزانی چواره‌م گه‌وره ئابوری له ناوچه‌ی یۆرودا، هه‌روه‌ها گرتنه‌به‌ری ڕێوشوێنی توند که بوونه مایه‌ی که‌مکردنه‌وه‌ی موچه و ده‌رماڵه و کار.


ئەمریکا: تا هێزەکانی ئاسایشی ناوخۆ دروست بێت ئێمە لە سوریا دەمێنین\nبه رواری داگرتن : 2018-12-12 13:51\nناوەندی ھەواڵەكان - ماکگورک نوێنەری تایبەتی ئەمریکا بۆ چالاکی لە بەرامبەر داعش وتی: تا "هێزەکانی ئاسایشی ناوخۆ" دروست بێت ئێمە لە سوریا دەمێنین.\nماکگورک نوێنەری تایبەتی دۆنالد ترامپ سەرۆکی ئەمریکا بۆ چالاکی لە بەرامبەر داعش، لە کۆنگرەیەکی ڕۆژنامەوانی وەزارەتی دەرەوە وتی: تا "هێزەکانی ئاسایشی ناوخۆ" دروست بێت ئێمە لە سوریا دەمێنین.\nماکگورک باسی لەوە کرد: ئێمە لە قۆناغێکداین کە دەزانین هەمو قازانجەکانمان بەردەوام دەبن. ئەگەر لە ماوەی چەندین ساڵ شتێک فێر بوین، ڕاستەخۆ ناچین. بۆ بەردەوامی قازانجەکانمان تا "هێزەکانی ئاسایشی ناوخۆ" دروست بێت ئێمە لە سوریا دەمێنین.\nپێشتر پێنتاگۆن وەزیری بەرگری ئەمریکا ڕایگەیاندبو، لە سوریا دەست بە پەروەردەی نزیەکەی ١٢٥٠٠ پەیەدە/پەکەکە بۆ "ئاسایشی ناوخۆ" و "هێزەکانی سنور" و "شارەزاکانی تەقەمەنی" کردوە.(İLKHA)\nبليته كان ئەمریکا سوریا


عێراق لە نێوان بەڵێنى حکومەت و بێ متمانەیى خۆپیشاندەران دا\nخۆپیشاندان و ناڕەزایەتى لە ناوچە جیاجیاکانى عێراق بەردەوامى هەیە، خۆپیشاندەران سوورن لەسەر داواکاریەکانیان و حکومەتیش ئامادەى جێبەجێکردنى خواستە سەرەکیەکانیان نیـیە.\nداواکارى خۆپیشاندەران لە خزمەتگوزارى و بەرەنگاربوونەوەى گەندەڵیەوە، گۆڕاوە بۆ ڕووخاندنى حکومەت و هەموارکردنەوەى دەستور و گۆڕینى سستەمى حوکمڕانى وڵات.\nفشارى خۆپیشاندەران بۆ سەر حکومەتى عێراق تا دێت بەهێزتر دەبێت، بەتایبەت خۆپیشاندەران تەنها بە خۆپیشاندانەوە ناوەستن، بەڵکو کار بۆ یاخیبوونى مەدەنى و داخستنى دەروازە سنووریەکان و داخستنى فەرمانگە حکومیەکان دەکەن.\nپۆڵا تاڵەبانى بەرپرسى مەڵبەندى بەغداى یەکێتى نیشتیمانى، بە دەنگى ئەمەریکاى وت"مامەڵەى نازانستیانە لەگەڵ خۆپیشاندەران دا کرا، لەبرى جێبەجێکردنى داواکارى خۆپیشاندەران و هێورکردنەوەى شەقام، هێزیان لەدژ بەکارهێنرا."\nوتیشى"بەکارهێنانى هێز خەڵکى توڕەتر کردووە، سەقفى داواکاریەکانى شەقامى بەرزتر کردۆتەوە."\nخۆپیشاندەرانى عێراق، تەنها بە وتنەوەى دروشم دژى دەستوەردانى دەرەکى لەکاروبارى عێراق نەوەستاون، بەڵکو هێرشیان بۆ سەر کونسوڵخانەى وڵاتان بەتایبەت ئێران دەستپێکردووە.\nهێرشى خۆپیشاندەران بۆ سەر کونسوڵخانەى وڵاتان، عێراقى نیگەران کردووە، بۆیە وەزارەتى دەرەوەى عێراق لە ڕاگەیەنراوێکدا، جەختى لەسەر پاراستنى دپلۆماتکاران کردۆتەوە، ڕایگەیاندووە"هێزە ئەمنیەکانى عێراق رێگر دەبن بەرامبەر بە هەر خراپەکاریەک بۆ سەر دپلۆماتکاران."\nپـۆڵا تاڵەبانى، ئاماژەى بەوەکرد خۆپیشاندەرانى عێراق وایدەبینن، ئێران دەستوەردان لە کاروبارى عێراق دەکات، بەتایبەت لە سلکە هەستیارەکاندا، وتى"خۆپیشاندەران داواى گێڕانەوەى سەروەرى بۆ عێراق دەکەن."\nحکومەتى عێراق سەربارى ئامادەنەبوون بۆ جێبەجێکردنى خواستە سەرەکیەکانى خۆپیشاندەران، هاوکات دۆخى عێراقیشى پێ هێور ناکرێتەوە، ئەمەش وایکردووە چاوەڕوانى ئاڵۆزبوونى زیاترى دۆخەکە بکرێت.\nگرفتى حکومەتى عێراق ڕوودانى موفاجەئەى بەردەوام و تازەگەریە لە ناڕەزایەتیەکاندا، بەتایبەت خۆپیشاندانەکان ڕۆژانە سەر دەکێشن بۆ نارەزایەتى تازە و جیاوازترى وەکو: مانگرتنى سەندیکاکان، بڕینى رێگا سەرەکیەکان و هەوڵدان بۆ دانانى کاریگەرى لەسەر شوێنە ستراتیژیەکان.\nئازاد حەمید کاندید لە کوتلەى سەدرى لە دوا هەڵبژاردنى پەرلەمانى عێراق، باسیلەوەکرد خۆپیشاندەران داواى گۆڕینى سستمى حوکمڕانى و ڕووخانى حکومەت دەکەن، بەڵام حکومەت ڕازیبوون بەمە ڕەتدەکاتەوە، وتى"خۆپیشاندەران هەوڵى پەکخستنى ئابورى وڵات و داخستنى دەوامى فەرمانگەکان دەدەن، فشارەکانیان گەورەو قورسن، بۆیە دۆخەکە بەرەو خراپتر دەڕوات."\nبەپێى زانیاریەکانى دەنگى ئەمەریکا، لایەنە شیعیەکان دوو بۆچوونى جیاوازیان لەسەر مامەڵەکردن لەگەڵ نارەزایەتیەکانى عێراق دا هەیە، بەشێکیان بەپێویستى دەزانن هەرچى زووە، خواستەکانیان جێبەجێ بکرێت و دۆخەکە هێور بکرێتەوە.\nبەشێکى تریان لەوە دەترسن، جێبەجێکردنى خواستى خۆپیشاندەران ببێتە مایەى تێکدانى ماڵى شیعى و دۆخەکە بەرەو خراپتر ببات، ئەم بۆچوون جیاییە، وایکردووە دەستەوەستان بن.\nهەرێمى کوردستانیش بە نیگەرانیەوە لە دۆخى عێراق دەڕوانێت، بەتایبەت نارەزایەتیەکان بووە هۆى سڕکردنى ئەنجومەنى پارێزگاى کەرکوک کە زۆرینەى کوردە، دەشترسن بەردەوامى نارەزایەتیەکان هەموارى دەستورى عێراقى بەدوادا بێت.\nئەکرەم ساڵەح ئەندامى سەرکردایەتى پارتى دیموکراتى کوردستان، ترسى هەرێمى لەهەموارى دەستورى عێراق نەشاردەوە، بەدەنگى ئەمەریکاى وت"دەبووایە پەرلەمانتارانى کوردى عێراق، داواى ئیستیسنا کردنى کەرکوکیان کردبا، لەو بڕیارەى کەپەرلەمانى عێراق بۆ سڕکردنى ئەنجومەنى پارێزگاکان داى."\nحکومەتى عێراق هێشتا نائومێد نەبووە لەهەوڵەکانى بۆ هێورکردنەوەى شەقامى عێراقى، لەرێگەى بەدادگایى گەیاندنى کۆمەڵێک بەرپرسى باڵاى تۆمەتبار بەگەندەڵى، کار بۆ هێمن کردنەوەى دۆخەکە دەکات، بەڵام خواستى شەقام گۆڕینى ریشەیى حوکمڕانى وڵاتە.


بورهان شێخ ڕەئووف : لە پەراوێزى پرۆژە چاکسازییەکاندا . – WTARIKURD\nبورهان شێخ ڕەئووف : لە پەراوێزى پرۆژە چاکسازییەکاندا .\nلە ماوەى چەند ڕۆژى ڕابردوودا زۆر پرۆژەو بانگەواز و وتارو پێشنیارو بیروڕا خرانە ڕوو دەربارەى قەیرانە قورس وگورچکبڕەکانى هەرێمى کوردستان کە هەموویان بە جۆرێک لە جۆرەکان چارەسەرى بە پەلەو پێشنیارى بە جێ و خەمخۆرى و بە دەربەسیان پێوە دیارە بۆ دۆخى نەخوازراوى هەرێمى کوردستان .\nبەلام حەزدەکەم ئەوە بە بیرى خوێنەران و هەموو لایەنە بەر پرسەکانیش بێنمەوە کە چۆن پزیشکەکان ناتوانن چارەسەرى دەردو نەخۆشیەکان بکەن تاوەکو جۆرى ڤایرۆس و بەکتریاو هۆکارو ماکى دەردو کۆڤانەکان نەدۆزنەوە ناتوانن چارەسەرو تیمار بۆ دەردەکان دەستنیشان بکەن .\nبۆیە ئاواش بۆ دەرباز بوون لەم قەیرانانە کە ڕەگو ڕیشەى مێژووییان هەیە و هەموویان دەر ئەنجامى کەڵەکە بوونى کەموو کوڕیەکانى حوکمڕانى کوردن لە دواى ڕاپەڕینى بەهارى ساڵى 1991 ەوە تاوەکو ئەمێستا ،\nئێستاش ناتوانین چارەسەرى گونجاو بۆ هەموو ئەو دەردو مەینەتیانە بدۆزینەوە کە بەرۆکى تاک بە تاکى ئەم هەرێمەى گرتووەتەوە بێئەوەى قامک لە سەر هەموو فاکتەرو دیاردە نەگەتیفەکانى داکشانى سیاسى کە زانستى سیاسەت دیارى کردوون دانە نێیین کە لە خوارەوە یەک بەیەک دەیانخەمە ڕوو و بە گیانێکى وەرزشیانەوە دان بە هەڵەو کەموو کوڕیەکاندا نەنێین زۆر ئەستەمە ئەم قەیرانانە بگوزەرێنین و بچینە قۆناغێکى ترى گەشەکردنەوە .\nدیاردە نێگەتیفەکانى داکشانى سیاسى لە کۆمەڵگادا :\n1 – هەڵبژاردنى ساختەو چاوپۆشى لە یاساو بڕیارەکان .\n2 – خۆپیشاندانى ناڕەزایى ئامێز بە بەکارهێنانى توندو تیژى .\n3 – ئاژاوەى نەیاران چالاکى ژێرزەمینى و هێرشى چەکدارانە .\n4 – گەندەڵى سیاسى بۆ بەرژەوندى تایبەت .\n5 – پەرت و بڵاوى پارتە سیاسیەکان ،\n6 – سەرکوتکردنى ناڕەزایەتیەکان .\n7 – پیرۆزکردنى سەرکردەکان .\n8 – مەزنکردن وپیاهەڵدانى ئایدیۆلۆجى فەرمى حوکمڕانەکان .\n9 – بە سیاسى بوونى هێزە چەکدارەکان بوونى هێزى چەکدارى نایاسایى .\n10 – ملکەچبوونى فەرمانبەران بۆ هێڵى پارتى دەستەڵاتدار،\n11 – گەندەڵى فراوان و خراپ بەڕێوەبردن ،\n12 – بە سنتراڵبوونى بڕیارەکان .\n13 – زیندانیکردنى بە کۆ .\n14 – دەستێوەردانى دەرەکى لە کاروبارى ناوخۆ .\n15 – نەبوونى شەفافیەت لەکارى حکومەت و بەرپرسیار نەبوونى حوکمڕانان بەرامبەر بە خەڵک .\n16 – سەروەر نەبوونى یاساو سەربەخۆ نەبوونى دەستەڵاتى دادوەرى .\nبەڵى ئەو خاڵانە لەلایەن نووسەرێکى ئێرانى نووسراون بە ناوى د. عەبدوڕەحمان عالم لە کتێبى بنەماکانى زانستى سیاسەت کە وەرگێڕراوەتە سەر زمانى شیرینى کوردى وەکو بنەمایەکى گشتى بۆ هەموو گەلان بەڵام بە ووردبوونەوە لێیان زۆربەیان لەناو کۆمەڵگاى ئێمەدا بوونیان هەیەو فاکتەرى سەرکى قەیرانەکانن .


کۆمسیۆنی باڵای UNHCR دەڵێت لە هەموو 113 کەس لە جیهاندا یەکێـکیان ئاوارەن\nکۆمسیۆنی باڵای نەتەوە یەکگروتووەکان بۆ کاروباری ئاوارەکان لە ڕاپۆرتێـکیدا لە ڕۆژی جیهانی پەنابەران کە رێکەوتی ئەمڕۆ دووشەمە دەکات، دەڵێت قەیرانی ژمارەی پەنابەران تەنها لە ساڵی 2015 دا روو لە هەڵکشان کرد بە جۆرێک گەیشتووەتە زیاتر لە 65 ملیۆن ئاوارە، واتە نزیکەی 6 ملیۆن زیاتر بەراورد لەگەڵ ساڵی 2014 .\nفلیپـۆ گراندی سەرۆکی ئۆفیسی پەنابەران لە نەتەوە یەکگرتووەکان دەڵێت ئێسـتا لە جیهاند لە هەموو 113 کەسێک یەکێـکیان ئاوارەیە یان پەنابەرە.\nپاشان گوتی "ئەو ئاوارە و پەنابەرانەی خۆیان لە ئاوی دەریای ناوەڕاست دەدەن تاوەکو بگەنە ئەوروپا، پـێمان دەڵێن ئەگەر ئێوە کێشە و شەڕەکانی وەکو ئەوانەی ڕۆژهەڵاتی ناوەڕاست و ئەفریکا و باشوری ئاسیا چارەسەر نەکەن، ئەوا ئەو کێشانە بۆ نێو ماڵی ئێوەش دێن." داواشی کرد کارێـک بۆ ئەم دۆخە بکرێت.\nئۆفیسی پەنابەران لە نەتەوە یەکگرتووەکان (UNHCR) دەڵێت نزیکەی 21.3 ملیۆن کەس لە سوریا و ئەفغانسـتان و باشوری سودان و بوروندی لە تاو شەڕ ئاوارەبوون.\nڕێـکخراوی NRC نەرویژی بۆ پەنابەران دەڵێت دۆزینەوەی ڕێـگەچارەی سیاسی بۆ شەڕ و ناکۆکیـیەکانی جیهان چارەسەری سەرەکی کێشەکە دەبێت. پال نێهسو گەورە ڕاوێژکار لە ڕێکخراوەکە بۆ دەنگی ئەمەریکای ڕاگەیاند یەک لەو شەڕانە، ئەوەی سوریایە کەوا پـێنج ساڵە درێژەی کێشاوە و بەهۆیەوە نزیکەی 12 ملیۆن کەس ئاوارەبوون.


سەرۆکایەتی پەرلەمانی عێراق چەند ڕاسپاردەیەکی دەرکرد | ROJnews\nسەرۆکایەتی پەرلەمانی عێراق چەند ڕاسپاردەیەکی دەرکرد\nشەممە, 5 أكت 2019 - 19:27\nمحەمەد حەلبوسی سەرۆکی پەرلەمانی عێراق بەهاوبەشی دەستەی سەرۆکایەتی پەرلەمان و لێژنەکانی پەرلەمان، دوای کۆبوونەوەیان لەگەڵ نوێنەری خۆپیشاندانەکان چەند ڕاسپاردەیەکیان دەرکرد لەپێناو هیورکردنەوەی دۆخەکەو خۆپیشاندەرانیش ڕایدەگەیەنن، ئەگەر تا چلەی ئیمام حوسێن داواکارییەکانمان جێبەجێ نەکرێت خۆپیشاندانی سەرتاسەری ڕادەگەیەنین.\nکەمێک پێش ئێستا، محەمەد حەلبوسی سەرۆکی پەرلەمانی عیراق، چەند ڕاسپاردەیەکی دەرکرد ئەمەش وەکو هەنگاوێک بۆ جێبەجێکردنی داواکاری خۆپیشاندەران و هێورکردنەوەی دۆخی خۆپیشاندانەکان.\nحەلبووسی چەند خاڵێکی خستەڕوو کە بەشێکیان ئەمانەن:\n١-ملیۆنێک و ٢٥٠هەزار کەس بژێوی ژیانیان نی یە، لەگەڵ سەرۆک وەزیران دووپاتمان کردەوە دەبێت موچەیەکی مانگانەیان بۆ ببڕێتەوەو بژێوی ژیانیان دابین بکرێت.\n٢-بڕیارمان داوە لەڕێگای وەزارەتەکانەوە هەلی کار زیاد دەکەین.\n٣-خانەنشینان دەبێت شوێنێکی شایستەیان هەبێت و بژێوی ژیانیان دابینبکرێت.\n٤-بڕێک پارە لە پلە تایبەتەکان کەمدەکرێتەوەو لە سندوقێکدا بۆ دەرچوانی زانکۆو پەیمانگاکان خەرج دەکرێت، دەرچووانی زانکۆو پەیمانگاکان لە ئێستادا ''مینحە''یان بۆ دابین دەکرێت و پاشانیش بە یاسا موچەیان بۆ دابین دەکرێت.\n٥-ئەو کۆمپانیایانەی لەبوارەکانی نەوت و وزەو بوارەکانی دیکە کاردەکەن، دەبێت هەلی کار بۆ دەرچوان لە دەرەوەو ناوەوەی وڵات دابین بکەن.\n٦-هەڵمەتە سەربازییەکانی ناوچەکان کەمدەکەینەوەو مەرجەکانی جێبەجێکردنی بەڵێندەران بۆ پڕۆژەکان لەپێناو خزمەتکردنی هاوڵاتیان دەبێ جێبەجێ بکرێن.\n٧-چاودێری گەندەڵی دەکەین و گەندەڵکاران ڕووبەڕووی یاساو سزادان دەکەینەوە، بەڵێن دەدەین جێبەجێی بکەین.\n٨-ئەو کەسانەی خوێنی خۆپیشاندەرانیان ڕژاندووە، دەبێت سزا بدرێن.\n٩-پێویستە کەسانی شیاو بۆ پۆستە حکوومیەکان دابنرێت.\nمحەمەد حەلبووسی سەرۆکی پەرلەمانی عێراق دووپاتی کردەوە، کۆبووەی دیکەیان دەبێت بۆ چاودێریکردن و بەدواداچوون بۆ جێبەجێکردنی ئەو بڕیارانە.\nحەلبووسی داواشی لە خۆپیشاندەران کرد، نابێت ڕێگە بدەن یاسا پێشێل بکەن، هەروەها نابێت جیاوازی بکرێت لەگەڵ گەندەڵکاران و تیرۆر.\nسەرۆکی پەرلەمانی عیراق لەکۆتاییدا وتی: زۆر دواکەوتین بۆ جێبەجێکردنی داواکاری هاوڵاتیان و ئیدی چاکسازی دەستپێدەکەین.\nئەمە لەکاتێکدایە، لە کۆبوونەوەی ئەمڕۆی نوێنەری خۆپیشاندەران لەگەڵ سەرۆکایەتی پەرلەمان، نوێنەری خۆپێشاندەران ڕایگەیاند، ئەگەر تا چلەی ئیمام حوسێن داواکارییەکانیان جێبەجێ نەکرێن، ئەوا خۆپیشاندانی سەرتاسەری ڕادەگەیەنن.


ئەم خۆراکانە ریخۆڵە لاواز دەکەن\n11/11/2021 02:51 PM\nریخۆڵە یەکێک لە گرنگترین ئەندامەکانی جەستەیە و بۆ ئەوەی سیستمی هەرس بە باشی کار بکات دەبێ تەندروستی ئەم بەشە هەستیارە بپارێزین. هەندێک لە خۆراکەکان زیانیان بۆ ریخۆلە هەیە و لەلایەن پسپۆڕانی ریخۆڵەوە قەدەغە کراون. لەدرێژەدا ئاماژە بە چەند دانەیان دەکەین.\nخۆراکی سوورکراوە و چەور: خۆراکە سوورکراوەکان پڕاوپڕن لە چەوری و دەتوانن ببنە هۆی سکچون. جۆرەکانی سۆس، بەشی چەوری گۆشت، کەرە و سەرشیر دەتوانن کێشە بۆ ریخۆڵە دروست بکەن. واباشە خۆراکەکان بە کوڵاوی بخۆن.\nخۆراکی شیرین: بۆ نموونە بنێشت یەکێک لەو خۆراکانەیە کە پڕاوپڕە کە شەکری دەسکرد و شەکری دەسکردیش هۆکارە بۆ گرژبوونی ماسولکە و سکچون. سەرجەم ئەو خۆراکانەی بە شەکری دەسکرد دروست دەبن ئەم کێشەیەیان هەیە.\nریشاڵی زۆر: ئەو خۆراکانەی پڕاوپڕن لە کاربۆهیدراتی تەندروست بۆ نموونە دانەوێڵە و سەوزەوات بۆ هەرسی خۆراک بەسوودن بەڵام ئەگەر بڕێکی زۆر لەم مادەیە بخۆن سیستمی هەرس لەوانەیە نەتوانێ ئەرکەکانی بە باشی ئەنجام بدات و ئەمەش غازاتی ناوسکی لێدەکەوێتەوە.\nپرتەقاڵ و هاوشێوەکانی: لەو رووەوە کە پرتەقاڵ و هاوشێوەکانی پڕاوپڕن لە ریشاڵ و تایبەتمەندیی ئاسیدیان هەیە دەبنە هۆی ئازاری گەدە لە هەندێک کەسدا. ئەگەر کێشەی هەرستان هەیە واباشە واز کە خواردنت پرتەقاڵ و لالەنگی و میوەی لەم چەشنە بهێنن.\nجۆرەکانی کەلەرم بە کاڵی: برۆکلی و کەلەرمی ئاسایی خاوەنی ئەو جۆرە شەکرانەن کە هۆکارن بۆ دروستبوونی غازاتی ناوسک و ئەو ریشاڵە زۆرەی لە پێکهاتەکەیاندایە پرۆسەی هەرس تێک دەدات و کەوابوو ئەگەر بیانکوڵێنن هەرسەکەی ئاسانتر دەبێت.


فەڕەنسا جەخت لەسەر سەروەریی خاکی عێراق و سەقامگیریی هەرێمی کوردستان دەکاتەوە\nکۆدی هەواڵ: 1639\nڕێکەوتی بڵاوکردنەوە: 13:12 - 2021/04/16\nبەشی جیهان- وەزارەتی دەرەوەی فەڕەنسا ئیدانەى هێرشەکەی سەر فڕۆکەخانەى هەولێری کرد و جەختیش لەسەر لە سەروەریی خاکی عێراق و سەقامگیریی هەرێمی کوردستان دەکاتەوە.\nبەپێی هەواڵی کوردپرێس، وەزارەتی دەرەوەی فەڕەنسا لە راگەیەنراوێکدا ئاماژەى بەوە کردووە کە بە توندی ئیدانەى هێرشەکانی سەر هەولێر و پارێزگای نەینەوا دەکات و جەخت دەکاتەوە لەسەر یەکپارچەیی و سەروەری خاکی عێراق و سەقامگیریی هەرێمی کوردستان.\nوەزارەتی دەرەوەی فەڕەنسا باسی لەوەش کردووە، پێویستە حکوومەتی عێراق و بەرپرسانی هەرێمی کوردستان هەماهەنگی نێوانیان زیاتر بکەن بۆ دۆزینەوەی ئەنجامدەرانی ئەو هێرشانە و دڵنیابوونەوە لە پاراستنی سەلامەتی هەموو عێراقییەکان.\nھەروەھا فەbەنسا سووربوونی خۆی دووپات کردەوە لە بەردەوام بوون لە کارەکەیدا لە چوارچیوەی ھاوپەیمانی نێودەوڵەتی دژ بە داعش لە تەک ھاوبەشەکانی ناوخۆیی و نێودەوڵەتی. جەختیشی کردەوە، لە پشتیوانی تەواو لەگەڵیان.\nفەڕەنساهەرێمی کوردستانعێراقهاوپەیمانانهێرشی سەر هەولێر


سەرۆکوەزیرانی بەریتانیا: بەبێ دواکەوتن لە 31ـی ئۆکتۆبەر دەچینە دەرەوە\n2019-09-03 [12:26 PM]\nبۆریس جۆنسن، سەرۆکوەزیرانی بەریتانیا دەڵێت، بەبێ هیچ دواکەوتن و "ئەگەر و مەگەرێک" 31ی ئۆکتۆبەر لە یەکێتیی ئەوروپا دەچنەدەرەوە و هەرگیز داوای دواخستنی چوونەدەرەوەکەش لە سەرکردەکانی ئەوروپا ناکات.\nلە بەردەم باڵەخانەی ژمارە 10 کە گوێی لە دەنگی خۆپیشاندەرانیش بوو لەسەر شەقام، بۆریس جۆنسن لە گوتارێکی کورتدا جەختی لەسەر سیاسەتی کابینەکەی کردەوە کە جێبەجێکردنی ئەنجامی گشتپرسی چوونەدەرەوەیە لە یەکێتییەکە.\nجۆنسن هۆشداریدا بە پەرلەمان کە بە قسەی جێرمی کۆربین، سەرۆکی پارتی کار نەکەن و دەنگ بە دواخستنی چوونەدەرەوە نەدەن، چونکە وەک خۆی دەڵێت، ئەوە دەبێتە هۆی لاوازکردنی پێگەی بەریتانیا بەرامبەر وڵاتانی دیکەی ئەوروپا لە گفتوگۆکاندا.\nبۆریس جۆنسن جەختیشیکردەوە، لە هیچ حاڵەتێکدا حکومەتەکەی داوای دواخستنی چوونەدەرەوە لە برۆکسل ناکات و گوتی "بەبێ هیچ ئەگەر و مەگەرێک لە رۆژی 31ی ئۆکتۆبەر (یەکێتیی ئەوروپا) بەجێدەهێڵین".\nبۆ رێگری لە هەنگاوەکانی ئۆپۆزیسیۆنی وڵاتەکەی کە دەیەوێ کێشە بۆ پرۆسەی چوونەدەرەوە بەبێ رێککەوتن دروستبکات، بۆریس جۆنسن داوای کۆبوونەوەیەکی بەپەلەی لە ئەندامانی کابینەکەی کرد.\nجێرمی کۆربین، سەرۆکی پارتی کار کە ئۆپۆزیسیۆنی سەرەکی وڵاتە، دەیەوێت لەڕێگەی پڕۆژەیاسایەکەوە رێگری لە چوونەدەرەوە بەبێ رێککەوتن بکات، یانیش جارێکی دیکە ماوەی چوونەدەرەوە درێژتربکرێتەوە.\nسەرۆکوەزیرانی بەریتانیا رایگەیاند، ئەگەر ئەندامانی پەرلەمان رێگری لە چوونەدەرەوە لە کاتی خۆیدا بکەن، هەڵبژاردنی پێشوەختە ئەنجامدەدەن. بەڵام جەختیشیکردەوە خوازیاری هەڵبژاردنی پێشوەختە نییە، چونکە "وڵات پێویستی بە کاری گرنگترە لە بواری پەروەردە و تەندروستی".\nسەرەڕای هۆشدارییەکەی بۆ پەرلەمانتاران، بەڵام بۆریس جۆنسن مەترسییەکانی پەرلەمانی لەسەر درێژکردنەوەی چوونەدەرەوە کەمکردووەتەوە، ئەوەش دوای ئەوەی هەفتەی رابردوو بە بەدەستهێنانی رەزامەندی شاژن ئیلیزابێسی دووەم، جۆنسن بڕیاریدا لە 12ی ئەم مانگەوە تاوەکو 14 ئۆکتۆبەر پەرلەمان هەڵپەسێرێت، بەوەش خۆی لە مەترسی دەنگ هێنان و نەهێنان بۆ چوونەدەرەوە بەبێ رێککەوتن بەدووردەگرێت.\nئەوەی مەترسییە هەنگاوەکانی پەرلەمانە تاوەکو 12ی ئەم مانگە کە لە سبەی (سێشەممە 3-9-2019) بە کۆتاییهاتنی پشووی هاوینەی دەستپێدەکات و دەنگی زۆریش لەنێو پەرلەمان هەن دژی هەنگاوەکانی جۆنسن.\nبۆچوونەکان لە بەریتانیا بەسەر چەند بەرەیەکی جیاوازدا دابەشبوون؛ هەندێکیان لەگەڵ چوونەدەرەوەن بە رێککەوتنەوە. هەندێکی دیکەش لە بنەڕەتەوە دژی چوونەدەرەوەن و بە هەڵە ناویدەبەن. بەڵام بەشێکیش دەڵێن، بە رێککەوتن بێت یان بەبێ رێککەوتن، دەبێ هەر بچنەدەرەوە.\nجێرمی کۆربین دەڵێت، بۆریس جۆنسن بە ئاوازی دۆناڵد ترەمپ-ی سەرۆکی ئەمریکا سەما دەکات و چوونەدەرەوەی بێ رێککەوتن، پلانی ترەمپە نەک جۆنسن خۆی.\nکۆربین گوتی "وەک روونبووەتەوە، چوونەدەرەوەی بێ رێککەوتن، لەڕاستیدا چوونەدەرەوەی رێککەوتنی ترەمپە، کە ئەوەش دەبێتە هۆکاری ئەوەی کە رێککەوتنێکی بازرگانی تاکلایەنەمان لەگەڵ ئەمریکا هەبێت، ئەمەش ئێمە دەخاتە ژێر رەحمەی دۆناڵد ترەمپ و کۆمپانیا گەورەکانی ئەمریکا".\nلەنێو خودی پارتەکەی کۆربین و پارتەکەی بۆریس جۆنسن-یش بۆچوونی جیاواز لەبارەی چوونەدەرەوەی بەریتانیا لە یەکێتیی ئەوروپا هەن.\nتۆنی بلێر، سەرۆکوەزیرانی پێشووتری بەریتانیا ئەم کاتەی بەریتانیا لە مێژووی هاوچەرخدا بە "گرنگترین چرکەسات" ناودەبات و دەڵێت "وڵاتەکەمان لەبەردەم دووڕیانێکی مێژووی گرنگدایە، دەبێت بەرژەوەندییە شەخسییەکان وەلابنرێن و وڵات بخرێتە پێش هەمووشتێک، چوونە دەرەوەی بێ رێککەوتن دەبێت یان بە بڕیاری گەل بێت، یانیش لەلایەن پەرلەمانەوە، نەک بەتەنیا بە بڕیاری سەرۆکوەزیران.\nئۆپۆزیسیۆنی بەریتانیا دەیەوێت لەو ماوە کورتەی لەبەردەستییەتی بە یاسا رێگری لە هەنگاوەکەی جۆنسن بۆ چوونەدەرەوە بەبێ رێککەوتن بکات. کابینەکەی نوێی حکومەتیش کە تەمەنەکەی تەنیا چەند هەفتەیەکە، هەموو سەرنجی لەسەر چوونەدەرەوەیە بە هەر شێوەیەک بێت.


وادەی ناردنی ٣٢٠ ملیارەکەی بزانە | KURDPLAT\nوادەی ناردنی ٣٢٠ ملیارەکەی بزانە\nکوردپلات 11/10/2020 11:07:00 ص ليست هناك تعليقات\nرۆژی پێنجشەممە 2020/11/12 پەرلەمانی عێراق پرۆژەی قەرزکردن پەسنددەکات، بڕیارە هەمان رۆژ بەغدا مووچە خەرج بکات و هەفتەی داهاتووش 320 ملیار دینارەکە بۆ هەرێمی کوردستان بنێرێت.\nئەوە لە کاتێکدایە ھێشتا لەسەر بڕی ئەو پارەیەی حکومەت قەرزی دەکات لەگەڵ لیژنەی دارایی پەرلەمان رێکنەکەوتن. سەرباری ئەوەی حکومەت بڕەکەی کەمکردەوە بۆ 30 تریلیۆن دینار، بەڵام پەرلەمانتاران دەڵێن حکومەت لەگەڵ داھاتەکانیدا تەنیا ھەشت تریلیۆن دیناری پێوستە تا بۆ ماوەی سێ مانگی داھاتوو لە دابەشکردنی مووچە بەردەوامبێت.\nبەپێی رێکەوتنی ھەولێر و بەغدا بۆ ماوەی سێ مانگ حکومەتی عێراق 320 ملیار دینار بە ھەرێمی کوردستان دەدات. بەوەش لەگەڵ دابەشکردنی مووچەی فەرمانبەرانی عێراق، بۆ سێیەم جار 320 ملیارەکەی ھەرێمی کوردستان خەرجدەکرێت، بۆیە دەبێت رێککەوتنێکی نوێ بکرێت. وەک ئەندامێکی لیژنەی دارایی دەڵێت، لەبەرامبەر رادەستکردنی داھاتەکانی نەوت و دەروازە سنوورییەکانی ھەرێمی کوردستان.\nبە گوتەی گوتەبێژی مستەفا کازمی، سەرۆکوەزیرانی عێراق، رۆژی پێنجشەممە پرۆژەیاسای قەرز یەکلا دەکرێتەوە و لە پەرلەمان تێدەپەڕێت. رووداو زانیویەتی ئەندامانی لیژنەی دارایی لەنێو خۆیاندا لەسەر پشتیوانیکردنی حکومەت بۆ قەرزکردن بە بڕی 15 تریلیۆن دینار رێککەوتوون کە ئەوە بە دڵی حکومەت نییە.


بەیستانی ئەوین - قەڵەم\nتاریخ ایجاد در شنبه, 05 آبان 1397 20:03\nنیشتمان بە زمانی 'با' دەدوێ\nبە باغەکەدا کە ئیستاکە پیر بووە، تێدەپەرێ. ئەگەرچی باغ بە پیربوونیش بۆنەکانی پیرنابن. ئیستاکەیە لە رەمزی پیرنەبوونی پەیامی نیشتمان دەگا. لە یەکێک لە لکەکان نزیک دەکەوێتەوە و ورد ورد لێی دەڕوانێ. لکێک وەک هەموو لکەکانی تر. بێگومان لەهەمان رەگەزی لکەکانی ئەودیوی سنووریش،... بێگومان!


A.1.2 ئه‌نارکیزم چی ده‌گه‌یێنێت؟ – www.facebook.com/sekoy.anarkistan ***** anarkistan@riseup.net\n16/07/2012 16/07/2012 Anarchistan ئەنارکیستان\nA.1.2 ئه‌نارکیزم چی ده‌گه‌یێنێت؟\nمێژووی کۆمه‌ڵگه مرۆییه‌کان ئه‌م پرسه‌ی سه‌لماندووه، که ئازادی به‌بێ یه‌کسانی، ئازادییه بۆ ده‌سه‌ڵاتداران، یه‌کسانیش به‌بێ ئازادی له توانادا نییه و ئاراسته‌کردنه به‌ره‌و کۆیله‌تی.\nئه‌گه‌ر چی جۆرگه‌لی جیاواز له ئه‌نارکیزم هه‌ن( له ئه‌نارکیزمی تاکگه‌را individualist anarchism وه بگره تا ئه‌نارکۆکۆمونیزم communist-anarchism… بۆ زانیاری زیاتر بنواڕنه به‌شی A.3) هه‌موویان دوو خاڵی هاوبه‌شیان له ناوه‌ڕۆکی خۆیاندا هه‌ڵگرتووه؛ دژایه‌تی له‌ته‌ك میرایه‌تی و دژایه‌تی سه‌رمایه‌داری. به قسه‌ی ئه‌نارکیستی تاکگه‌را به‌نیامین توکه‌ر Benjamin Tucker ئه‌نارکیزم پێ له‌سه‌ر “هه‌ڵوه‌شاندنه‌وه‌ی ده‌وڵه‌ت و نه‌هێشتنی قازانجخۆری؛ میرایه‌تی مرۆڤ به‌سه‌ر مۆرڤ و به‌هره‌کێشی مرۆڤ له‌لایه‌ن مرۆڤه‌وه” داده‌گرێت [cited by Eunice Schuster, Native American Anarchism, p. 140] ته‌واوی ئه‌نارکیسته‌کان به ئه‌ندازه‌ی ده‌وڵه‌ت و میرایه‌تی، سوود، به‌رتیل و کرێ وه‌ك قازانجخۆری ده‌بینن و له‌ته‌كیان و ئه‌و هه‌لومه‌رجه‌ی که ده‌یانهێنێته بوون، دژایه‌تی ده‌که‌ن.\nبه شێوه‌یه‌کی گشتی، به‌پێی ده‌ربڕنی ل. سوزان براونL. Susan Brown له چوارچێوه‌ی “به‌سته‌رێکی هاوبه‌ش“ ئه‌نارکیزم “ڕسواکردنی هه‌موو پایه‌به‌ندییه‌کی قوچکه‌یی و پاوانخوازیییه، له‌به‌رامبه‌ردا ئاره‌زوومه‌ندی خه‌باتکردنه بۆ ئازادی تاکایه‌تی مرۆڤ.“ [The Politics of Individualism, p. 108] بۆ ئه‌نارکیسته‌کان، تاوه‌کو مرۆڤ بۆ میرایه‌تی یا ده‌سه‌ڵاتی سه‌رمایه‌دار ملکه‌چ بێت، ناتوانێت به ئازادی بگات. به‌و جۆره‌ی که ڤۆلتارین دێ کلێیر Voltairine de Cleyre به کورتی ده‌ری ده‌بڕێت: “ئه‌نارکیزم … له توانادابوونی کۆمه‌ڵگه‌یه‌ك فێرده‌کات، که پێداویستی یه‌ك به یه‌کی مرۆڤه‌کان تێیدا دابین کراوه و په‌روه‌رده‌ی ته‌واوی هۆشیی و جه‌سته‌یی سه‌ردێڕی ژیانی هه‌مووانه … ئه‌نارکیزم فێرمان ده‌کات، که ده‌زگه‌ی نادادوه‌رانه و سته‌مگه‌رانه‌ی به‌رهه‌مهێنان و دابه‌شکردنی هه‌نووکه‌یی، ده‌بێت له‌نێو ببرێت و له‌لایه‌ن سیستمێکه‌وه شوێنی بگیردرێته‌وه، که به‌بێ پێداویستبوونی خاوه‌نکار که کرێکار ناچار ده‌بێت به‌شی زۆر له به‌رهه‌می خۆی به‌و بفرۆشێت، ئازادی کارکردن بۆ هه‌مووان دابین ده‌کات … له مرۆڤی گوێرایه‌ڵ، مرۆڤی ناڕازی ده‌ئافرێنێ و له یاخیبووی نائاگا، نارازی هوشیار په‌رده‌وه‌رده ده‌کات … ئه‌نارکیزم له دویی به‌ئاگاهێنانه‌وه‌ی هه‌ستی هوشیاری مرۆییه‌وه‌یه به‌رامبه‌ر به سته‌م و نادادوه‌ری، هه‌ستێك بۆ درێژه‌دان به جه‌نگی بێکۆتایی دژی سه‌رمایه‌داری و ده‌وڵه‌ت، هه‌ستێك که خوازیاری کۆمه‌ڵگه‌یه‌کی باشتره.“[Anarchy! An Anthology of Emma Goldman’s Mother Earth, pp. 23-4]\nبه‌م جۆره، ئانارکیزم تیئۆرییه‌کی رامیارییه، که لایه‌نگری پێکهێنانی ئه‌نارکی، کۆمه‌ڵگه‌یه‌کی پشتبه‌ستوو به بنه‌مای به‌و په‌ڕی “بێ فه‌رمانڕه‌وایی”ه. بۆ گه‌یشتن به‌م ئامانجه “ ئه‌نارکیسته‌کان وه‌ك ته‌واوی سۆشیالیسته‌کان بڕوایان وایه، که سه‌رده‌می خاوه‌ندارێتی تایبه‌تی زه‌مین، سه‌رمایه و که‌ره‌سته‌کانی به‌رهه‌مهینان به‌سه‌ر چووه و سزاوار به له‌ناوچوونه. ئه‌وه‌ی که که‌ره‌سته‌کانی به‌رهه‌مهێنان ده‌بێت دارایی هاوبه‌شی کۆمه‌ڵگه بن و هاوبه‌ش له‌لایه‌ن به‌رهه‌مهێنه‌رانی سامانه‌وه به‌ڕێوه ببرێن. ئه‌نارکسیته‌کان ئه‌وه ڕاده‌گه‌یێنن که ڕێکخستنی ئایدیالی ڕامیاریی کۆمه‌ڵگه کاتێك دێته بوون، که کارگێریی میری تا که‌مترین ئاست دابه‌زیبێت …. هه‌روه‌ها ئه‌وه‌ی که دوائامانجی کۆمه‌ڵگه هێنانه‌خواره‌وه‌ی کاروباری میرییه تا ئاستی نه‌بوون. ئه‌مه هه‌مان کۆمه‌ڵگه‌ی بێ میرایه‌تی – ئه‌نارکی-یه.“ [Peter Kropotkin, Op. Cit., p. 46]\nبه‌م جۆره ئه‌نارکیزم هه‌م پۆزه‌تیڤه و هه‌م نیگه‌تیڤ. کۆمه‌ڵگه‌ی هه‌نووکه‌یی شی ده‌کاته‌وه و لێك ده‌داته‌وه و ڕه‌خنه‌ی ئاراسته ده‌کات. به‌ڵام له هه‌مان کاتدا تێڕوانینی نوێ بۆ کۆمه‌ڵگه‌ی داهاتوو ده‌خاته ڕوو؛ کۆمه‌ڵگه‌یه‌ك که پێداویستییه تایبه‌ته‌کانی مرۆڤ، ئه‌وانه‌ی که کۆمه‌ڵگه‌ی هه‌نووکه‌یی نکۆڵییان لێ ده‌کات، به‌وپه‌ڕی ڕاده ده‌گه‌یێنێت. ئه‌و پێداویستییانه‌ی که له بنه‌ڕه‌تدا ئازادانه و یه‌کسانیخوازانه و هاوپشتییانه‌ن، له به‌شی A.2.فره‌تر ڕوون ده‌کرێنه‌وه.\nئانارکیزم شیکردنه‌وه و لێکدانه‌وه‌ی ڕه‌خنه‌گرانه له‌ته‌ك هیواکان ئامێته ده‌کات، یا به‌و جۆره‌ی که باکونین (له ڕۆژانی ئه‌نارکیستی پێشوویدا ) په‌نجه‌ی بۆ ڕاده‌کێشێت، “پاڵنه‌ری وێرانکردن، پاڵنه‌رێکی ئافه‌رێنه‌ره.“ که‌س ناتوانێت کۆمه‌ڵگه‌یه‌كی باشتر چێ بکات به‌بێ ئه‌وه‌ی ده‌رکێکی دروستی له که‌موکوڕی و گرفته‌کانی کۆمه‌ڵگه‌ی هه‌نووکه‌یی هه‌بێت.\nهه‌روه‌ها پێویسته پێ له‌سه‌ر ئه‌وه داگرین که ئه‌نارکیزم واوه‌تر له شیکردنه‌وه و لێکدانه‌وه و خستنه‌ڕووی وێناگه‌ری کۆمه‌ڵگه‌ی تازه‌یه. ئه‌نارکیزم ڕیشه‌ی له خه‌باتدایه؛ خه‌باتی که‌سی چه‌وساوه بۆ ئازادی. به واتایه‌کی تر، ئه‌نارکیزم ڕێگه‌یه‌کی تازه‌یه به‌ره‌و کۆمه‌ڵگه‌ی پشتبه‌ستوو به پێداویستییه‌کانی مرۆڤ، نه‌ك ده‌سه‌ڵات، ده‌خاته ڕوو و هه‌روه‌ها شوێنه‌کانی گۆی زه‌مین له پێش سووده‌وه داده‌نێت. وه‌ك یه‌کێك له ئه‌نارکیسته‌کانی سکۆتله‌نده ستوارت کریستی Stuart Christie ده‌ڵێت:\n“ئه‌نارکیزم بزاڤێکه بۆ ئازادی مرۆڤ. وه‌ك سه‌لماوه، دیموکراتیك و یه‌کسانیخوازه … ئه‌نارکیزم وه‌ك خه‌باتی راسته‌وخۆ له‌لایه‌ن چه‌وساوه‌وه له دژی چه‌وسانه‌وه و سته‌م و به‌هره‌کێشی ده‌ستی پێ کردووه و به‌و جۆره‌ش به‌رده‌وام ده‌بێت. دژی په‌ره‌پێدانی ده‌سه‌ڵاتی میریی و ڕێسا و مۆرکه کوشنده‌کانی خاوه‌ندارێتی تایبه‌تی و چاوچنۆکی تاکایه‌تییه. ئه‌م دووانه – پێکه‌وه یا به‌ته‌نیا- ته‌نیا به‌رژه‌وه‌ندی ژماره‌یه‌کی دیاریکراو له‌سه‌ر به‌رژه‌وه‌ندی که‌سانی تر دابین ده‌که‌ن.\n“ ئه‌نارکیزم هه‌م تیئۆری و هه‌م کرده‌یه بۆ ژیان. له ڕووی فیلۆسۆفییه‌وه، ئه‌نارکیزم ئامانجی به‌دیهێنانی باڵاترین پله‌ی ته‌بایی نێوان که‌سه‌کان، کۆمه‌ڵگه و سروشته. به‌کرده‌وه، ئامانجی ئه‌نارکیزم به‌و جۆره‌یه، که ئێمه به‌خۆمان کۆمه‌ڵگه وه‌ها ڕێکی بخه‌ین و بژین، که ڕامیارکاران، میرایه‌تییه‌کان و ده‌وڵه‌ته‌کان، ئه‌رکه‌کانیان بکه‌ینه شتێکی زیاده و ناپێویست. له کۆمه‌ڵگه‌یه‌کی ئه‌نارکیستیدا، که‌سه‌کان به‌ڕێزی به‌رابه‌رانه له کۆبوونه‌وه ناسه‌پێنراوه‌کاندا (به‌بێ په‌یوه‌ندی سه‌رۆك و نۆکه‌ر) ڕێكخراو ده‌بن و که‌ره‌سته‌کانی به‌رهه‌مهێنان و دابه‌شکردن هی هه‌مووان ده‌بن.\n“ئه‌نارکیسته‌کان که‌سانی خه‌یاڵپه‌روه‌ری پشتبه‌ستوو به بنچینه‌ی دابڕاو و بیرکردنه‌وه‌ی گۆشه‌گیرانه نین… ئه‌نارکیسته‌کان ئه‌وه باش ده‌زانن، که کۆمه‌ڵگه‌یه‌کی باڵا (پێرفێکت) له دواڕۆژدا سه‌رکه‌وتوو نابێت. له ڕاستیدا، خه‌بات له‌و پێناوه‌دا بۆ هه‌میشه به‌رده‌وام ده‌بێت! له‌ته‌ك ئه‌وه‌شدا، ئه‌وه تێڕوانینه که پشتیوانیه‌ك بۆ خه‌بات دژی شته‌کان وه‌ك ئه‌وه‌ی که هه‌ن ده‌سته‌به‌ر ده‌کات و شتگه‌لێك که ده‌بێت ببن…\n“سه‌ره‌نجام، ئه‌وه خه‌باته که ئه‌نجام دیاری ده‌کات. پێشکه‌وتن به‌ره‌و کۆمه‌ڵێکی به‌که‌ڵكتر، ده‌بێت به دژایه‌تی و وه‌ستانه‌وه له به‌رامبه‌ر هه‌ر جۆره ناداروه‌ری و چه‌وسانه‌وه‌یه‌ك ده‌ست پێ بکات. به شێوه‌یه‌کی گشتی، ئه‌مه به واتای دژایه‌تیکردنی هه‌موو جۆره به‌هره‌کێشییه‌ك و خه‌بات دژی ڕه‌وایه‌تی هه‌ر جۆره فه‌رمانڕه‌واییه‌کی سه‌پێنراو. ئه‌نارکیسته‌کان ئه‌گه‌ر ته‌نیا بیرکردنه‌وه‌یه‌کی نه‌گۆڕ که هه‌یانه، ئه‌وه‌یه که کاتێك که خووگرتن به خۆدانه‌ده‌ست ڕامیاران و ئایدیۆلۆژیبازان له‌نێو بچێت، کاتێك که به‌ره‌نگاری له‌به‌رامبه‌ر ده‌سه‌ڵاتخوازی و به‌هرکێشی سه‌رهه‌ڵده‌دات، ئه‌و کاته‌یه که خه‌ڵکی ئاسایی توانای به‌ڕێوه‌بردنی ته‌واوی بواره‌کانی ژیانی خۆیان، ئازادانه و دادوه‌رانه، له هه‌ر سه‌رده‌م و شوێنێکدا ده‌بێت.\n“ئه‌نارکیسته‌کان له ده‌ره‌وه‌ی خه‌باتی جه‌ماوه‌ری نین و ئامانجیان زاڵبوون به‌سه‌ر ئه‌و خه‌باته‌دا نییه. ئه‌وان هه‌وڵ ده‌ده‌ن تاوه‌کو به‌پێی توانا و به شێوه‌ی کرده‌یی ئه‌وه‌ی له توانایاندایه له به‌رزکردنه‌وه‌ی هه‌ستی خۆپه‌روه‌رده‌کردنی خۆیی که‌سه‌کان و به په‌ره‌دان به هاوپشتی گروپیی، کۆمه‌ك و هاریکاری بکه‌ن. ده‌کرێت بیرکردنه‌وه و بۆچوونگه‌لی ئه‌نارکیستی به خوازیاریی په‌یوه‌ندی خۆبه‌شانه، یه‌کسانی و هاوتایی له بڕیاردانه‌کاندا، هاوئامانجی و ڕه‌خنه‌گرتن له ته‌واوی شێوه‌کانی ده‌سه‌ڵاتداری و فه‌رمانڕه‌وایی و له بزاڤه فیلۆسۆفی، کۆمه‌ڵایه‌تی و شۆڕشگێڕییه‌کان، له‌به‌رچاو بگرین.“ [My Granny made me an Anarchist, p. 162-3]\nئه‌نارکیسته‌کان ده‌ڵێن، که ئه‌نارکیزم به جۆرێکی ساده ده‌ربڕی توانایی ئێمه‌یه بۆ ڕێکخستنی خۆمان و به‌ڕێوه‌بردنی کۆمه‌ڵگه به‌بێ پێویستی خاوه‌کاران و ڕامیارکاران. ئه‌نارکیزم ڕێگه به چینی کرێکار و که‌سانی تری چه‌وساوه ده‌دات هوشیاری به‌ده‌ست بهێنن و پێ له‌سه‌ر به‌رژه‌وه‌ندییه‌کانی خۆیان داگرن و خه‌بات بۆ شۆڕشاندنی کۆمه‌ڵگه وه‌ك گشتێك بکه‌ن. ته‌نیا به ئه‌نجامدانی ئه‌مه، ئێمه ده‌توانین کۆمه‌ڵگه‌یه‌کی گونجاو بۆ مرۆڤ و ژیان تێیدا به‌دی بهێنین.\nئه‌نارکیزم فیلۆسۆفییه‌کی دابڕاو نییه. بۆچوون و تێڕوانینی ئه‌نارکیستی ڕۆژانه ده‌خرێنه پای جێبه‌جێبوونه‌وه. هه‌ر کات، که مرۆڤی چاوساوه بۆ به‌ده‌ستهێنانی مافه‌کانی ڕاپه‌ڕێت، بۆ ئازادی خۆی هه‌نگاو بنێت، هاوپشتی و هه‌ره‌وه‌زی پیاده بکات و خۆی به‌بێ خاوه‌نکار و ڕابه‌ر ڕێك بخات، له‌وێدا گیانی ئه‌نارکی به‌رجه‌سته ده‌بێت. ئه‌نارکیسته‌کان ته‌نیا له هه‌وڵی ئه‌وه‌دان تاوه‌کو ئه‌م حه‌زه ئازادیخوازانه‌یه به‌هێز بکه‌ن و په‌ره‌ی پێ بده‌ن. به‌و جۆره‌ی که له به‌شی (J) دا له‌باره‌یه‌وه فره‌تر قسه ده‌که‌ین. ئه‌نارکیسته‌کان بیرکردنه‌وه و بۆچوونه‌کانی خۆیان به ڕێگه‌ی جۆراوجۆر له‌نێو ده‌روونی سیستمی سه‌رمایه‌داریدا ده‌خه‌نه‌گه‌ڕ تا گۆڕانی له‌بارتر ده‌که‌ن و کاتی ئه‌وه دێت که بۆ هه‌میشه له‌نێو ببرێت. له به‌شی ( I) دا قسه له‌سه‌ر ئه‌وه ده‌که‌ین که ئامانجی ئێمه جێگرتنه‌وه‌یه‌تی به چی یا ئامانجی ئه‌نارکیزم چییه.\nPrevious Postالأخلاق : فضائل الدولةNext Postمانگرتنی ٢٥ ھەزار كرێكاری ڕستن و چنینی میسر


کابینەكه‌ی ترامپ، کابینەی ژێنێڕاڵ و میلیاردێرەکانه!\n“دۆناڵد ترامپ” وەک چل و پێنجەمین سەرۆک کۆماری ئامریکا و هه‌ڵبه‌ت وەک بێزلێكراوترینیان، سوێندی یاسایی خوارد. ئەوەیکە ئەو لە قۆناغی تەبلیغاتی هەڵبژاردنەکەیدا باسی كردووه، هیچ گومانێکی بۆ ئه‌وه نەهێشتۆتەوه کە ناوبراو فاشیست، ڕاسیست، سێکسیستێكی تەواو عه‌یار و زه‌قترین سه‌مبۆلی ناسیۆناڵیزمی ئامریکاییە. كه‌واته لەخۆڕا نەبوو کە هەر خێرا و له‌دوای دەرکەوتنی ئه‌نجامه‌كانی هەڵبژاردن، لە زیاتر لە ٥٠ شاری ئامریکادا، دەیان هەزار کەس بە درووشمی “ئه‌و سەرۆکی ئێمە نییە”، ڕژانە سەر شەقامەکان.\nدەربڕینی نیگەرانیی به‌شێكی به‌رچاو لە خەڵکی جیهان لە کەسێک کە دەڵێ” کاتێک ئێمە چەکی هەستەییمان هەیە بۆچی ناتوانین کەڵکیان لێوەربگرین”، نیگەرانییەکی واقێعییە. ترامپ بووه به سەرۆک کۆمار، لە حاڵێکدا كه تەنها ده‌نگی ٢٥ لەسەد لەو كه‌سانه‌ی له پشته كه مه‌رجی دەنگدانیان بووه. ئەو تەنانەت دوو و نۆ دەیه‌م میلیۆن کەمتر لە “هیلاری کلینتۆن”ی ڕكابه‌ری دەنگی هێنا و بەمیلیۆن کەسیش لە کۆچبەران لە هەڵبژاردندا بەشدارییان نەکرد. کابینەکەی ئەو کۆنەپەرستترین کابینە و مۆحافزەکارترین بەشی سەرمایەی دارایی، تەسلیحاتیی، و نەوتیی ئامریکا پێک دێنێت. ئەو بەشەی کە گەلێک کەمتر لە بەشەکانی دیکە، لە دەرەوەی سنوورەکانی ئامریکا چالاکن. ئەو لە جەریانی هەڵبژاردنەکەیدا بە سەرنجدان بە نەفرەتی گشتیی بەشێکی بەرینی خەڵک لە واڵ ئێستریت، “هیلاری کلیتۆن”ی بە نوێنەری واڵ ئێستریت و به یەکێک لە ڕێبەرانی سوننەتیی جێگیر لە وشینگتۆن دایه قه‌ڵه‌م. ئه‌گه‌رچی ئەو کەسانێکی وەک هاوکاری خۆی ناساند کە لە ڕێبەرانی سیاسیی سوننەتیی جێگیر لە واشینگتۆن نەبوون، بەڵام تیمی هاوکارانی، پێکهاتەیەک لە مودیرانی کۆمپانیا نەوتییەکان، ژێنێڕاڵە خانەنشین کراوەکان، مودیرانی بانکەکان، نەیارانی ژینگە و کەسانێكن كه بەئاشکرا دژه ژن و لە کۆتاییدا نەیارانی سەرسەختی خزمەتگوزاریی کۆمەڵایەتین.\nئەو ١٧ کەسەی کە هه‌تا ناوەڕاستی مانگی دێسامبر وه‌ك ئه‌ندامانی تیمی هاوکاری ترامپ هەڵبژێردراون، بەگشتیی ٣٥ میلیارد دۆلار سەروەتیان هەیە. واتە بە ڕاده‌ی ٤٣ میلیۆن کەس لە جەمعیەتی خوارەوەی کۆمەڵگە. پشكی سەرۆکی کۆمپانیای نەوتیی “ئێکسۆن مۆبیل” كه كراوه به وەزیری کاروباری دەرەوە، ٢٤٥ میلیۆن دۆلاره. ترامپ کە لەبەر پێوەندیی نزیکی ڕەقیبەکەی لەگەڵ واڵ ئێستریت، هێرشی بەرینی لەدژی واڵ ئێستریت و بەتایبەت بانکی “گۆڵدمن ساکس” ئەنجام دابوو، ئێستا سێ کەس لە مودیرانی ئەم بانکەی وەک ئەندامانی كابینه‌كه‌ی هەڵبژاردووە. ٣ کەس لە ژێنێڕاڵە خانەنشینەکان کە لە ئەفغانستان و عێراق ڕۆڵی فەرماندەیان بووە، ئەندامی کابینەكه‌ی ترامپن. وەزیری “کار”ه‌كه‌شی، خاوەنی فه‌ست فوودە زنجیرەییەکانه كه بە سەدان هەزار كرێكار لە وڵاتانی جیهان كاری تیدا ده‌كه‌ن. ئەو یەکێک لە سەرسەختترین نەیارانی زیادکرانی هەقدەست، هه‌قده‌ستی زیاتر بۆ ئیزافەکاریی و بیمەی بێکاریی کرێکارانە. وەزیری “بێهداشت”ه‌كه‌شی، نەیارێکی سەر سەختی لەباربردنی كۆرپه بووە و تەرحی بیمەی بێکاریی گشتیش، بە “شێتانە” دەزانێ. سه‌روه‌تی وەزیری ئاموزش”ه‌كه‌شی ده‌وری ٦ میلیارد دۆلاره و براکەشی خاوەنی سامناكترین شیرکەتەکانی ئەرتەشی بەکرێگیراوی شەخسییە. یەکێک لە ئامانجە ڕاگەیەندراوەکانیشی، خسوسی سازیی بەرینی ئاموزشە.\nزۆر کەس لەخۆی دەپرسێ كه چ ڕوویدا کە ئەو هەڵبژێردرا؟ ئایا خەڵک و چینی کرێکار بەڕاستیی وەرگەڕاون؟ کام بەشی سەرمایەی دارایی پشتیوانیی لێکردووە؟ بۆچی زۆربەی ڕاپرسییه‌كان ناڕاست دەرچوون؟ بۆچی بەشێک لە په‌ڕاوێزخراوەکان دەنگ بە کەسێکی میلیاردێر ده‌نگ ده‌ده‌ن و ئاوات و ئارەزووەکانیان بە کەسێکەوە گرێ ده‌ده‌ن کە کەله‌به‌رێكی قووڵیان لە نێوان دایە؟ چ گۆڕانكارییه‌ك لە بارودۆخی ئێستای جیهان و کۆمەڵگه‌ی ئامریکادا ڕوویداوە کە هەڵبژێردرانی ئەوی مومکین کرد؟ وه دەیان پرسیاری لەمجۆرە کە دەکرێ گه‌ڵاڵه بكرێن.\nواقعییه‌ت ئەوەیه کە دەرکەوتنی ترامپ و تەنانەت لە ئاستێکی بەرینتردا، ڕیفڕاندۆمی بریتانیا بۆ دەربازبوون لە یەکێتیی ئۆرووپا، هاتنەسەرکاری دەوڵەتانی ڕاسیستیی لە مەجارێستان و لەهێستان، په‌ره‌سه‌ندنی بەرچاوی حیزبه ڕاسیستییه‌كان لە فەڕانسە، هۆلەند، ئاڵمان و ….. هه‌مووی ئه‌مانه، دەرخەری ئەوەن کە گشت ئەو مۆدێلانەی کە لانیکەم لە ماوه‌ی یەک سەدەی ڕابردوودا، ئەساس و بنه‌مای کۆمەڵگه‌ی سەرمایەداریی لە گەورەوە هه‌تا بچووکی پێکده‌هێنا، شکستیان خواردووە یان لانیکەم چوونەتە ژێر پرسیارەوە. گشت ئەو مۆدێلانەی کە بۆ دەورەیەک ببوونە هۆی گەشەی ئابووریی، لە ئێستادا کۆتاییان هاتووە. هەموو تەبلیغاتی درۆیینەی ئیدئۆلۆگەکانی سەرمایەداریی و میدیای گشتیی ئەوان، سەبارەت بە گەشە و شکۆفانەوەی ئابووریی لە بەرانبەر واقێعییەتی هەژارتربوونی بەشێکی زۆر لە خەڵکی جیهان و پەڕاوێزخرانیان کاڵ بۆتەوە. ئەوە هه‌مان گۆڕانكارییه کە خەریکە ڕوو دەدات و ئەوە ئەو فاکتۆرە ئەساسییەیە کە جەمسەربەندییەکان، دەرکەوتنی بشێوی زاڵ بەسەر جیهانی هاوچەرخ ڕوون دەکاتەوە.\nئه‌مه هه‌ر ڕێك ئەو بارودۆخەیە کە بەمیلیۆن مرۆڤی تووشی هەژاریی کردووە یاخود پەڕاویزی خستوون. لە ئامریکا وەک دەوڵەمەندترین وڵاتی جیهان بە شێوەی ڕەسمیی، زیاد لە ٤٣ میلیۆن کەس، واتە ١٣ و نیو لەسەد لە جەمعییەت، لە هەژاریدا دەژین. لەنێو ئامریکاییە به‌ڕه‌گه‌ز ئافریقاییه‌كاندا، ئەم ڕەقەمە زیاتر لە ٢٤ لەسەد و لەنێو کۆچبەرانی ئامریکای لاتینیشدا ڕێژه‌كه‌ی ٢١ و ٤ دەهومی لەسەدە. وه ئەمە هەڵبەت خۆی پێوه‌رێكی دیكه‌ن بۆ پێناسه‌كردنی ده‌سه‌ڵاتێكی ڕاسیستیی.\nپێویست به‌وه ده‌كات كه بڵێین، درووشمی ترامپ له‌سه‌ر “گەڕانەوەی ئامریکای گەورە”ش، وه‌ڵامێکە بە چوونە ژێر پرسیاری هێژمۆنی ئه‌مپریالیزمی ئامریکا وەک زلهێزێک.\nدەوڵەتی ترامپ، نوێنەری سیاسەتێکی خاریجی و نیزامیی هێرشبه‌رانه‌تر، سیاسەتێکی كشانه‌وه له ڕێككه‌وتن نامه‌كانی پێوەندیدار بە ژینگە، هێرشێکی گشتیی بۆسەر مافە دێمۆکراتیک و کۆمەڵایەتییەکان، هێرش بۆسه‌ر مافه‌كانی ژنان، کۆچبەران، بزووتنەوەی جیهانیی ئاشتییه. هه‌روه‌ها هیرشه بۆسەر گشت دەستکەوتەکانی چینی کرێکار، هه‌ر لە مافی خانەنشین بوونه‌وه گرتوویه، هه‌تا بیمە کۆمەڵایەتییەکان و لانیکەمی هەقدەست و لەدژی ئازادیی هەڵبژاردنی ژنانیشه بۆ لەباربردنی کۆرپەڵە و لایه‌نگری دەرکردنی کۆچبەرانه.\nواقعییه‌ت ئەوەیە کە کۆمەڵگه‌ی ئامریکا لەگەڵ قوڵتربوونەوەی كه‌له‌به‌ر مێژووییەکانیدا بەرەوڕوو بۆتەوە، ئەم که‌له‌به‌رانه، گشت بوارەکانی ژیانی کۆمەڵایەتیی گرتۆتەوە. هەڵاواردنی جنسییەتی، ڕاسیزم، مێلیتاریزم و پەڕاویزخرانی بەمیلیۆن مرۆڤ، هەموو ئەو كه‌له‌به‌رانه‌ن کە لەناو گەورەترین هێزی ئه‌مپریالیستیی جیهاندا زاریان هه‌ڵپچڕیوه. بەمیلیۆن ئینسان هەست دەکەن کە فەرامۆش کراون، پەڕاوێز خراون، ئاسەوارێک لە گەشە و شکۆفانەوەی ئابووریی کە بەردەوام باسی دەکرێ، به‌سه‌ر ژیانی ئەوانه‌وه هەستی پێناکرێت، ئەوان به‌ده‌ست به‌جیهانیبوون، کە دیارییەکەی بۆیان بووه به بێکاریی و هەژاریی لە ئاستێکی میلیۆنیی، وەزاڵە هاتوون. گەڕان بەدوای بەدیلێکدا بۆتە گه‌رایش و مه‌یلێكی بەهێز. پێشوازیکردنی میلیۆنیی خەڵک لە ” ساندێرز” کە بە خوێندنه‌وه‌یه‌كی بەناو چەپەوە هاتبووە مەیدان، یەکێک لەم نموونانەیە كە هه‌ر هەمووی ئەمانە لە بارودۆخێکدا ڕوو ده‌ده‌ن کە ئاسۆی بەدیلی ڕادیکاڵی شۆڕشگێڕ و سۆسیالیستیی لە كورتماوه‌دا به‌دی ناكرێت. دابه‌شبوونی کۆمەڵگه لە زۆربەی وڵاتانی جیهان به جه‌مسه‌ری جۆراوجۆر، بێگومان ئێستا ئیتر بووه به ڕەوتێك. ئەم جەمسەریبوونەوەش پێویستیی بە هاتنەمەیدانێکی نوێیە. بەدیلەکانی ڕابردووی بوورژوازیی خەریکن پێست هه‌ڵده‌ده‌ن. دەوڵەتانی ڕیفاه، نێئۆلیبڕالیزم و تەنانەت ده‌ست تێوه‌ردانی دەوڵەتەکان لە جەریانی گەورەترین قەیرانی دارایی و ئابووریدا، ئاسۆیان لێ لێڵ و ڕێگه‌چارەکانیشیان فه‌شه‌لی هێناوه. به‌ڵام لە بەرانبەردا بزووتنەوە ناڕەزایەتییەکان لە هەموو جێگه‌یەک خه‌ریكن سه‌ر هه‌ڵده‌ده‌ن و هەرچەند کە میدیای جەمعیی زۆر کەم هەواڵەکانیان بڵاو دەکەنەوە. مانگرتنی سەرکەوتووانەی ٤٥ ڕۆژەی ٤٠ هەزار کەسیی لە شاغڵینی گەورەترین کۆمپانی موبایلی “وێریزون” لە ئامریکا کە بووه هۆی زیادبوونی ١٠ لەسەدی هەقدەست، زیادبوونی حقوقی خانەنشینان و بیمه‌ی بێکاریی، ئه‌مانه خۆی نمونەیەکن لە پۆتانسییێڵی ئێستای ناو کۆمەڵگه‌ی ئامریکا. ئەوەیکە دوێنێ لە ڕێوڕه‌سمی سوێندخواردنی سەرۆک کۆماریی “ترامپ”دا، به‌سەدان هەزار کەس خۆیان لە شارە جۆراوجۆرەکانەوە گەیاندبووە واشنگتۆن و بە ئاڵای “ئەوه سەرۆکی ئیمە نییە”، ڕێوڕه‌سمی سوێندخواردنه‌كه‌شیان لێ کردە مەیدانێك بۆ دەربڕینی ناڕازایەتییان، دەکرێ سەرەتای دەرکەوتنی ناڕەزایەتییەکی کۆمەڵایەتیی و خەباتی چینایەتیی بێت لە ئامریکا. گۆمان له‌وه‌شدا نییە کە سیاسەتی ترامپ گەلێک مەیدانی نوێی ناڕەزایەتیی و خەبات دەکاتەوە، هه‌ر بۆیه‌شه ده‌بێ چاوه‌ڕوانی كه‌وتنه‌ڕێی ئەم بزووتنەوە کۆمەڵایەتییانه بین و به پێشوازیانه‌وه بچین.


هەواڵ / ڕاپۆرت :: 16/06/2019 :: 1852 جار بینراوە\nچەند خولێك چاوەكانتان دابخەن و جیهانێك بێنە بەرچاوتان كە مرۆڤەكانی تەنیا بیر لە ئاشتی و ئارامی و میهرەبانی دەكەنەوە و بۆیان گرنگ نییە دەبێت بۆ گەشتن بەو مەبەستە چەند ناخۆشی و سەختی قبوڵ بكەن.\nمریەم موحێبی، ئەو خانمە گەنجەیە كە لە ساڵی 1984 لە شاری بەندەر عەباس لە ئێران لەدایكبووە و بڕوانامەی ماستەری لە شێوەكاری دا هەیە و نزیكی دوو ساڵە بووتە رووەكخۆر.\nمریەم لە ئێستادا لە شاری تاران دەژی و لە چێشتخانەكەیدا خواردنگەیەكی بچووكی ئۆنلاینی تایبەت بە رووەك خۆرەكان دروستكردووەو یاسا و رێسای تایبەتی خۆی بۆ داناوە.\nئەو خانمە رۆژانە تەنیا 10 مشتەری قبوڵ دەكات و داهاتی رێستۆرانتەكەی بۆ دروستكردنی خواردن بۆ منداڵانی كار و منداڵانی بێدایك و باوك و هەژار تەرخان دەكات.\nمریەم موحێبی لە لێدوانێكدا بۆ ئاژانسی ئیسنای ئێرانی دەڵێت: "هەموو كات حەزمكردووە كارێكم ببێت كە پر بێت لە وزە و لە رێیەوە بتوانم ببمەهۆی خۆشحاڵی كەسانی دیكە و تێكەڵیم لەگەڵ مرۆڤەكان و كۆمەڵگە زیادتر بێت و كەسانی زیاتر بناسم".\nموحێبی لە درێژەدا دەڵێت: "من نزیكی دوو ساڵە بوومە رووەكخۆر و ریستۆرانتەكەشم تایبەتە بەو كەسانەی خواردنی سرۆشتی و رووەك دەخۆن".\nئەوەی كە من رووم كردە رووەك خۆری و ئەو ریستۆرانتەم كردەوە، هۆكارێكی خەمناكی لە پشتەوەدایە كە دەگەرێتە بۆ زیاتر لە دوو ساڵ لەمەوبەر كە برایەكی 35 ساڵانم بە هۆی نەخۆشی شیرپەنجەوە كۆچی دوایی كرد.\nپێش ئەوەی براكەم كۆچ بكات، لە لێكۆڵینەوەكاندا بۆم دەركەوتبووە، باشترین چارەسەر، چارەسەری سروشتی و رووەكەكانە و من لەو ماوەدا بە باشی ئاشنای ئەو بوارە ببووم.\nمن پاش كۆچی دوایی براكەم تووشی خەمۆكی بووم و نەمدەتوانی بە هیچ جۆرێک ئەو رووداوە قبوڵ بكەم و شێوەكاریشم وەلا خستبووە، بۆیە بە پێشنیاری هاورێیەكەم ئەم كارەم بە مەبەستی هاوكاری منداڵانی كار و بێ سەرپرست و هەژار دەستپێكرد.\nمن كارەكەم بە حەز و ئاواتێكی زورەوە دەستپێكرد و بۆ ئەوی كە ئەو كارەم رێ لە بەرپرسیاریەتییەكانم لە ژیانی هاوبەش و گەورەكردنی منداڵەكەم نەگرێت، رۆژانە تەنیا دە مشتەری قبوڵ دەكەم و مشتەرییەكانم وەكو میوانی ماڵەكەم سەیر دەکەم و بۆ خواردنەكانم تازەترین و سروشتیترین كەرەستە بە كاردەهێنم و دوایی داهاتی رێستۆرانتەكەم بۆ خواردنی تەندروست بۆ منداڵەكانی كار(ئەو منداڵانەی لە شەقامەكان یان شوێنەكانی دیكە كار دەكەن یان بێ دایك و باوكن) تەرخان دەكەم.\nمریەم لە درێژەدا دەڵێت: هاوسەركەم لەم ماوەدا باشترین پاڵپشتم بووە، ئەو خواردنەكان بۆ منداڵەكان دەبات و زۆر كاتیش خواردنە داواكراوەكانی مشتەریەكانیشم ئەو دەیبات.\nمن تەنانەت یەك تمەن لە داهاتەكەم بۆ خۆم خەرج ناكەم، ئەو شتەی بۆ من گرنگە، پێكەنین و خۆشحاڵی مشتەریەكان و دڵخۆشكردنی منداڵان و هاندان و راكێشانیان بۆلای ژیانێكی تەندروستە.\nئەو خانمە شێوەكارە دەشڵیت: من لە ئێستادا لە باری دەروونییەوە زۆر ئاسوودەم و پێموایە متمانە و بڕوا گەورەترین سامانە بۆ مرۆڤ و ئەگەر من بە رەفتار و كارەكەم، كاریگەریم تەنانەت لەسەر یەك كەسیش بووبێت، بۆم جێی دڵخۆشییە.


هه‌ستکردن به گوناهـ له چیرۆکى (که زیندانیی کرام) دا ~ حەمە مەنتک - Baran\nهه‌ستکردن به گوناهـ له چیرۆکى (که زیندانیی کرام) دا ~ حەمە مەنتک\nمرۆڤ له‌و ماوەیه‌ى که له ژیاندا دەیگوزەرێنێت ڕەنگه تووشى دەیان ناخۆشى و دەردە سه‌رى ببێت. یه‌کێک له‌و دەردە سه‌ریانه هه‌ژاریه، هه‌ژارى بکه‌وێته ناو هه‌ر خێزانێک، هه‌ر کۆمه‌ڵگایه‌ک، هه‌ر میلله‌تێک دایدەڕزێنێت.\nڕەنگه پاڵنه‌رێکى به‌هێز بێت له‌وەى که مرۆڤ وا لێ بکات زۆر ڕێگاى نایاسایى بگرێته‌به‌ر. ئه‌م چیرۆکه‌ى که ئێمه دەمانه‌وێت خوێندنه‌وەى بۆ بکه‌ین له‌ژێر تیشکى ڕەخنه‌دا چیرۆکى (که زیندانیى کرام) ى چیرۆکنووس(باران)ە، ئه‌م چیرۆکه له ژمارە (1)ى پاشکۆى(ڕووبه‌ری داهێنان)ى هه‌فتەنامەى (ڕووبه‌ر) ڕێکه‌وتى (2/2/2010) بڵاوکراوەته‌وە. ئه‌م کورته چیرۆکه به‌شێوەیه‌ک گێڕانەوەى بۆ کراوە، گێڕەرەوەى هه‌موو شت زانه، هه‌ندێکجار دەکه‌وێته مه‌نه‌لۆگ له‌گه‌ڵ خۆى، که‌سایه‌تى ناو چیرۆکه‌که فه‌رمانبه‌رە له‌یه‌کێک له فه‌رمانگه‌کان و خاوەنى شه‌ش منداَله و به‌رامبه‌ر خێزانى زۆر دڵرەقه و هه‌ردەم گومانى به‌رامبه‌ر هه‌یه، منداڵه ناوەنجییه‌که‌ى نه‌خۆش دەکه‌وێت و بڕێک پارە له فه‌رمانگه دەدزێت و دواتر دەیگه‌رێنێته‌وە و له‌و کاته‌دا لێى ئاشکرا دەبێت و زێندانیى دەکرێت بۆ ماوەى یه‌ک ساڵ. له‌به‌رئه‌وەى که‌سایه‌تى ناو چیرۆکه‌که بیرى کردۆته‌وە که گوناهێکى زۆرى کردووە، به‌پله‌ى یه‌که‌م به‌رامبه‌ر خێزانى، ئه‌مه‌ش ئازارێکى زۆرى پێ دەگه‌یه‌نێت. ئه‌و زۆرتر تاوانى به‌رامبه‌ر ژن و منداڵه‌کانى کردووە، هاوڕێیه‌کانیشى له فه‌رمانگه تاوانیان به‌رامبه‌ر به ئه‌و کردووە و به دزیان له قه‌ڵه‌م داوە، هه‌رچه‌ندە وەک خۆى دانى پێدا دەنێت که له‌به‌ر پێویستى نه‌بوایه دزى نه‌دەکرد.\nهه‌موومان دەزانین کۆمه‌ڵگاى کوردى تاکوو ئێستا عه‌قڵیه‌تى پیاوسالارى به‌سه‌ریدا زاڵه. پیاوەکانى له‌ماڵه‌وە هه‌روەک دەسه‌ڵاتدارێک حوکم دەکه‌ن. عه‌قڵیه‌تێکه پێویستى به گۆڕانێکى له ڕیشه‌وە هه‌یه، چونکه تاکى کورد له ڕووى هۆشیارییه‌وە به‌رامبه‌ر به بوون، به ژیان به‌گشتى زۆر سنووردارە و تا ئێستا نه‌یتوانیووە خۆى بگه‌یه‌نێته ئاستى هۆشیارى میلله‌تان. چیرۆکنووس له‌م چیرۆکه‌دا باسى ئه‌و پیاوسالاریه‌مان بۆ دەکات، یه‌کسانى کردووە به گوناهێکى گه‌ورە، تیایدا که‌سایه‌تى ناو چیرۆکه‌که له‌و قۆناغه‌ى ژیانیدا که له زیندانه هۆشیار بۆته‌وە و هه‌ست به مرۆڤبوونى و لێپرسراویه‌تى خۆى دەکات، بۆیه ئه‌مه‌ش له‌ناخه‌وە ئازارى دەدات و وا هه‌ست دەکات گه‌ورەترین گواناهى کردووە و.ویژدانى ئازارێکى زۆری دەدات. چیرۆکنووس هه‌وڵدەدات له ڕێگاى ئه‌م چیرۆکه‌وە تاکى کورد، پیاوى کورد هۆشیار بکاته‌وە " ته‌واوى مانگى یه‌که‌م کونجه‌که‌م بۆنى که‌ڕووى لێدەهات و تووشى هه‌ناسه ته‌نگیی دەکردم ، دواتر نازانم خۆم تێیدا که‌ڕووم کرد یاخود بۆ گه‌نى ئاکارەکانى خۆم، بۆنکه‌ڕووى زیندانه‌که‌ى له‌بیر بردمه‌وە، شه‌وگارى به‌ندیخانه تاڵتر بوو له زەقنه‌بووت و ڕۆژ داوى ڕۆژ دەروونم وێرانتر دەبوو ، تا دەهات زیاتر یادى ژن و منداڵه‌کانم دەکرد و نامه‌ردێکانى خۆمم له هه‌موو سه‌ردەمى ڕابردوودا دەهاته‌وە به‌رچاو" ئه‌مه‌ش حاڵه‌تى هۆشیار بوونه‌وەیه لێرەدا دەبێت تاکى کورد هۆشیار بێته‌وە به‌رامبه‌ر که‌سانى به‌رامبه‌رى ، چونکه ئه‌وانیش مافى تاکایه‌تى و که‌سایه‌تى خۆیان هه‌یه، ژن که دەکه‌وێته ژێر سێبه‌رى پیاو مافى تایبه‌تى خۆى هه‌یه که دەبێت پیاوەکه بۆی دابین بکات و بیداتێ. دەبێت وا سه‌یر بکرێت له مرۆڤایه‌تى ئه‌و نه‌درێت. ئه‌م چیرۆکه له ڕووى هونه‌رییه‌وە ئاستێکى هونه‌ریى جوانى هه‌یه، لێرەدا که‌سایه‌تى چیرۆکه‌که ڕاسته‌وخۆ قسه دەکات. هه‌ندێکجار به‌شێوەى مه‌نه‌لۆگ دەدوێت. ئه‌و بۆ که‌سى دووەم قسه دەکات که نادیارە، ئه‌مه‌ش بوارى بۆ دەڕەخسێنێت که له شکسته خودیه‌کانى خۆى بدوێت، له‌و که‌نفتى و تاڵیانه‌ى خۆى بدوێت که‌وا دەکات ئێمه‌ی خوێنه‌ر له‌ناخه‌وە هه‌ست به‌به‌زەیى دەکه‌ین. ئه‌م جۆرە شێوازە وا دەکات زانیارى ته‌واو بداته دەسته‌وە بۆ ئه‌وەى ئه‌وه‌ی له‌ناخییه‌وه‌یه‌تى به‌تاڵى بکاته‌وە، ئه‌م به‌تاڵکردنه‌وەى ناخه جۆرێکه له که‌مکردنه‌وەى ئازارى ناخی که‌سێک حاڵه‌تێکى هه‌یه گرێیه‌کى دەروونى لا دروست دەبێت زۆر ئازارى پێوە دەخوات ، به‌ڵام گه‌ر هاتوو بۆ که‌سێکى ترى باسکرد و ناخى به‌تاڵ بکاته‌وە ئه‌وا ئه‌و ئازارەى له‌ناخیدایه سوکتر دەبێت.\nکه‌سایه‌تى ناو چیرۆکه‌که سه‌ر به چینى هه‌ژارى ناو کۆمه‌ڵگای کوردیه، ئه‌مه‌ش گرفتى زۆربه‌ى زۆرى تاکى کوردە، که هیچ به‌رنامه‌یه‌کیان نیییه بۆ ژیان، به‌تایبه‌تى ژیانى هاوسه‌ریی،. ئه‌وان هاوسه‌ر ، یاخود خێزانه‌کانیان ته‌نها به‌و چاوە سه‌یر دەکه‌ن که ئامێرێکه بۆ کاروبارى ناو ماڵ و شه‌وانیش ئارەزووە سێکسییه‌کانى خۆیانی پێ دامرکێننه‌وە." ئێوە دەبێت بزانن من شه‌وانه چۆن دەستدرێژیم کردۆته سه‌ر ژنه‌که‌م ، به‌ڵێ ژنه‌که‌م به‌ڵام من وەکوو سه‌گ په‌لامارمداوە و هه‌رچى پێى ناخۆش بووە پێم کردووە" ئه‌مه‌ش دان پێدانانێکى ئاشکراى که‌سایه‌تییه‌که‌یه له ئه‌نجامى هۆشیار بوونه‌وەیه‌تى، له‌لایه‌کى تر دڕندەیى مرۆڤ دەسه‌لمێنێت. له‌م چیرۆکه‌دا چیرۆکنووس باسى چه‌ندین نه‌خۆشى کۆمه‌ڵایه‌تى کردووە، که هه‌ر یه‌که‌یان زیانێکى گه‌ورەیان له تاک و کۆمه‌ڵگاى کوردیدا داوە. وەک پیاوسالارى (جه‌للادبوونى پیاو به‌رامبه‌ر خێزانه‌که‌ى)، هه‌ژاریى، گومانکردن، هه‌ژاریی عه‌قڵ. به‌ڕاستى ئه‌مانه وا دەکه‌ن کۆمه‌ڵگا زیاتر به‌رەو دواوە بگه‌ڕێننه‌وە نه‌ک پێشه‌وە. پیاوسالارى له‌و ڕوانگه‌وەى که دەبێته هۆى ئه‌وەى هه‌رچى مافى سرەتایى ئافرەت هه‌یه به هه‌دەر بچێت و ته‌نانه‌ت وەکوو کۆیله سه‌یریان بکرێت، ئه‌م عه‌قڵیه‌ته تا ئێستاش له‌ناو کورددا بوونى هه‌یه موریدى ماون. له کۆمه‌ڵگاى پیاوسالاریدا وا دەکات که پیاوەکه هه‌ست به دەسه‌ڵاتێکى گه‌ورە بکات و هه‌موو ئه‌وانه‌ى له‌گه‌ڵى دەژین (خێزانى، منداڵه‌کانى) وەکوو کۆیله و خزمه‌تکار سه‌یر بکرێن. ئه‌مه‌ش وا دەکات که پیاوەکه هیچ به‌رنامه‌یه‌کى بۆ ژیان نه‌بێت. به‌ڕاى من ئه‌و که‌سانه‌ى دەیانه‌وێت ژیانى هاوسه‌ریى پێک بهێنن دەبێت سه‌رەتا له ئافرەت بگه‌ن، بزانن ئافرەت چییه؟ ئایا کاڵایه، یان مرۆڤه؟ به حوکمى ئه‌وەى (باران) خۆى ئافرەته، ئه‌وا جوانتر دەتوانێت له کۆمه‌ڵگایه‌کى وەکوو کۆمه‌ڵگاى کوردى بڕوانێت له ڕووى مافەکانى ژیانه‌وه، چونکه ئه‌و خۆى نیشته‌جێى ئه‌وروپایه و دەتوانێت ئه‌و جیاوازیانه ببینێت که له نێوان ئافرەتى کورد و ئافرەتى ئه‌وروپییدا هه‌یه له ڕووى دابینکردنى مافه‌کانیانه‌وه، به‌راوردیان بکات توانیوییه‌تى وێنه‌ى واقیعى ڕەوشى ئافرەتمان له کۆمه‌ڵگاى کوردییدا بۆ وێنا بکات. توانیوییه‌تى به زیندوویى ئه‌و واقیعه‌مان پێشکه‌ش بکات. که‌سایه‌تى ناو چیرۆکه‌که که پله‌ى کۆمه‌ڵایه‌تى فه‌رمانبه‌رە و له چینى هژارانه، که مرۆڤێکه خاوەنى هیچ پرۆژەیه‌ک نیییه له ژیاندا. هه‌رچه‌ندە فه‌رمانبه‌ر دەبێت پله‌یه‌کى خوێندندەوارى هه‌بێت مه‌به‌ستمان ئه‌وانه‌ن که خاوەنی بڕوانامه‌ى سه‌رەتایى تا به‌کالۆریۆسن. که‌سایه‌تى ناو چیرۆکه‌که خوێندەوارى هه‌یه، چونکه له یه‌که‌ى ژمێریارى کار دەکات. به‌ڵام پرسیارێک لێرەدا سه‌رهه‌ڵدەدات ئایا که‌سایه‌تى ناو چیرۆکه‌که ئه‌و پله خوێندەواریه‌ى هه‌یه بۆچى له ژیاندا بێ به‌رنامه و عه‌قڵیه‌تێکى دواکه‌وتووى له‌و شێوەیه‌یه؟ وەڵامەکه‌ى زۆر ئاساییه هه‌رچى کلتور و دابونه‌ریتى دواکه‌وتووى ناو کۆمه‌ڵگا هه‌یه به‌درێژایى سه‌دان ساڵه بۆمان ماوەته‌وە کاریگه‌رى له‌سه‌رى هه‌یه، مرۆڤه‌کانیش به‌هۆی نه‌بوونى هۆشیارییه‌وە ناتوانن خۆیان له‌و دابونه‌ریتانه رزگار بکه‌ن. ئه‌م چیرۆکه ڕەخنه‌یه‌کى توندە له کۆمه‌ڵگاى کوردى که تاکه‌کانى تاکوو ئێستا نه‌یانتوانیووە خۆیان له قاڵبى دواکه‌وتووى ئه‌و دابونه‌ریتانه رزگار بکات، ڕەخنه‌یه‌که له‌و واقیعه‌ى تا سه‌ر ئێسقان مافه‌کانى ئافرەتى تێدا پێشێل کراوە. له‌م ڕێگه‌یه‌شه‌وە ئه‌و هۆکار و ئه‌نجامانه‌ش دیارى دەکات که بوونه‌ته هۆى ئه‌و واقیعه دواکه‌وتووە، هۆکارى سه‌رەکى بۆ ئه‌م حاڵه‌ته وەک گوتمان دابونه‌ریته. هۆکارێکى تر هه‌ژارییه، هه‌ژاریى واى له که‌سایه‌تى ناو چیرۆکه‌که کردووە که تووشى گوناهى کۆمه‌ڵایه‌تى گه‌ورە ببێت ، یه‌کیان ئه‌وەیه که بێ به‌رنامه خێزانى پێکهێناوە، وەک کاڵایه‌ک سه‌یرى خێزانه‌که‌ى دەکات، دووەمى ئه‌وەیه که تووشى دزى دەبێت، ئه‌ویش دزى له حکومه‌ت که جۆرێک له گه‌ندەڵى دەگرێته‌وە، گه‌ندەڵى ئه‌و نه‌خۆشییه گه‌ورەیه‌یه که تووشى هه‌ر میلله‌تێک ببێت وێرانى دەکات. چیرۆکنووس که باس له‌م دەردە کۆمه‌ڵایه تییه دەکات و له‌وە ئاگادارمان دەکاتەوە که هه‌ژاریى زۆر دەردى ترى به دواوەیه ، ئه‌گه‌ر سه‌یرى ساڵانى شه‌ڕى ناوەخۆى باشوورى کوردستان بکه‌ین له نێوان ساڵانى(1994) تا کۆتایى نه‌وەدەکان به‌هۆى ئه‌و ئابلوقه ئابوورییه‌ى له‌سه‌ر ناوچه‌که هه‌بوو چ کارەساتێکى گه‌ورەى دروستکردبوو، سه‌دان تاوان ئه‌نجام دەدرا به‌هه‌موو جۆرەکانیه‌وە، ته‌نانه‌ت یاسایه‌ک نه‌بوو بۆ ڕێگرتن له‌م تاوانانه. نه‌خۆشییه‌کى ترى دەروونیى و کۆمه‌ڵایه‌تى که چیرۆکنووس له‌م چیرۆکه‌دا ئیشى له‌سه‌ر کردووە گومانه. گومان دەبێته هۆى تێکچوونى شیرازەى خێزان. ئه‌م نه‌خۆشییه وا دەکات مرۆڤ هیچ کاتێک هه‌ست به‌ئارامى نه‌کات. ئه‌مه‌ش له‌ناو کۆمه‌ڵگاى کوردییدا به‌رێژەیه‌کى به‌رچاو بوونى هه‌یه" جا من هه‌میشه به‌رامبه‌ر ژنه‌که‌م خاوەنى پیسترین دڵى دنیا بووم" بۆیه دەکرێت گومان به گه‌ورەترین مه‌ترسى بۆ سه‌ر خێزان له قه‌ڵه‌م بدرێت. ئه‌وەى ئێمه تێبینیمان کردووە ئه‌م چیرۆکه باس له واقیعى سه‌ردەمى شه‌ڕى ناوەخۆ دەکات، ئه‌و زەمه‌نه‌ى که شه‌قامه‌کان بۆنى خوێنیان لێدەهات، که‌س نه‌بوو شه‌و به ئاسوودەیى بخه‌وێت. په‌یامى چیرۆکنووس که دەگاته گێڕەرەوەى هه‌موو شتزان ئه‌وەیه ئاگادارمان دەکاته‌وە له‌و نه‌خۆشییه کۆمه‌ڵایه‌تیانه پێمان دەڵێت ئه‌م نه‌خۆشیانه چ به‌رەنجامێکیان لێ دەکه‌وێته‌وە ئه‌مه‌ش په‌یامێکى گرنگه.\nلێرەدا ئه‌م چیرۆکه ، چیرۆکه‌کانى (ئیبراهیم ئه‌حمه‌د و شاکر فتاح و محه‌مه‌د مه‌ولود مه‌م و ....)مان به‌بیر دەهێنێته‌وە که باسیان له‌و نه‌خۆشییه کۆمه‌ڵایه‌تییانه دەکرد، ئه‌وەى جیاوازى دروست دەکات له‌گه‌ڵ چیرۆکه‌کانى ئه‌وان، ئه‌م چیرۆکه به ته‌کنینێکى نوێ و هونه‌رى تر نووسراوە. ئه‌گه‌ر نا وەکوو ناوەڕۆک هه‌مان ناوەڕکى چیرۆکه‌کانى ئه‌وانى هه‌یه، دەبوایه چیرۆکنووس په‌یامه‌که‌ى به شێوەیەکى تر و ته‌نانه‌ت ئه‌و شێواز و ته‌کنیکه‌ى به‌کاریهێناوە به‌شێوەیه‌کى پێشکه‌وتووتر به‌کاریهێنابا. به‌مه‌ش وایدەکرد هه‌م له ڕووى ناوەڕکه‌وە و هه‌م له ڕووى ته‌کنیک و شێوازەوە تۆکمه‌تر و جوانتر دەبوو. له‌لایەکى تر خه‌یاڵ له‌م چیرۆکه‌دا زۆر لاوازە ، زیاتر چیرۆکێکى واقیعییه خه‌یاڵى تێدا که‌مه، بۆیه دەبوایه خه‌یالیش ڕۆلێکى زۆرترى پێ بدرابوایه و زیاتر ڕەنگى بدایه‌ته‌وە.\nئه‌م په‌ڕه‌یه 2287 جار خوێندراوه‌ته‌وه\nپێویستمان بە دیالۆگی زیاترە، نەوەک مۆنۆلۆگی زیاتر.\nچالاکییەک لە سەقز\nخەڵکی کوێی کوردستانیت؟\n© Copyright - by Baran


پنسە ترسناکەکان (زنجیرەی تەلەڤیزیۆنی) - ویکیپیدیا، ئینسایکڵۆپیدیای ئازاد\nجەی ئەی بایۆنا\n١١ی مایسی ٢٠١٤ – بەردەوامە\nپنسە ترسناکەکان یان پێنی درێدفول (بە ئینگلیزی: Penny Dreadful)، زنجیرەیەکی تەلەڤیزیۆنی ئەمریکی-بەریتانییە، لە بەرھەمھێنانی تۆڕی شۆتایم بە ھاوبەشی تۆڕی سکایى بەریتانیە، لە لایەن جۆن لۆگان دروست کراوە. باس لە کۆمەڵێک تاوانی جیاواز ونادیار لە کەشێکی تەمومژاوییدا دەکات. بۆ یەکەم جار لە ١١ی مایسی ٢٠١٤ پەخشکرا.دوو وەرزى لێ پەخشکراوە و بۆ وەرزی سێیەم نوێکراوەتە. ئەلقەی یەکەم و دووەمی لە تۆڕی ئەنتەرنێتدا دزەی کرد پێش پەخشکردنی بە شێوەیەکی فەرمی.\nناوی زنجیرەکە لە ناوی چەند نامیلکەیەکی خەیاڵی کۆندا وەرگیراوە، کە لە سەدەی نۆزەدەھەمدا لە لەندەن بڵاودەکرایەوە. ھەموو ھەفتەیەک دانیشتوانی لەندەن چاوەڕێی دەرچوونی نامیلکەی نوێیان دەکرد چونکە ناوەڕۆکەکەی جیاواز و خەیاڵی بوو، باسى چەند دیاردەیەکی ناسروشتی و تاوانی نائاسایی دەکرد، کە پێشتر لە ھاوشیوەی نەبیسترابوو، تەنانەت بەخەیاڵی کەسیشدا نەھاتبوو. لە ڕاستیدا ئەو نامیلکانە بوونە ھەوێنی دروستکردنی چەند کەسایەتییەکی ناسراوی ئێستا، لەوانە دراکۆلا کە نووسەرەکەی لە چیڕۆکی (ڤارنیی خوێنمژ)دا وەرگرتووە کە پێشتر لە یەکێک لەو نامیلکانە بڵاو کرابوویەوە.\n٥ بەستەرەکان بۆ دەرەوە\nلە کۆڵانە تاریکەکانی لەندەنى سەردەمی فیکتۆری، کۆمەڵێک تاوانی نائاسایی ڕوودەدات، کە ترس و دڵەڕاوکێی دەخاتە سەر دڵی دانیشتوانەکانی. بەڕێز مالکۆم کە کچەکەی لەلایەن خوێنمژێکەوە ڕفێنراوە، لە ھەوڵی گەڕانەوەیدایە لەگەڵ ئەو دەستەی کە خۆی دروستی کردووە (ڤانیسیا ئیڤیز، ئیثان شاندڵەر، د.فیکتۆر فرانکشتاین لەگەل سیمپنی).\nئێڤا گرین لە ڕۆڵی (ڤانیسیا ئیڤیز)، کچێکی سەرنجڕاکێش و جوان و پڕ لە نھێنی. بەھرەیەکی ناسروشتی بەھێزی ھەیە، کە سوودبەخشە بۆ دەوروبەری، بەڵام ھەڵگری چەند گیانێکی شەرانگێزە، کە ھەڕەشەی لەدەستدانی ئەقڵ و ژیانی لێ دەکەن.\nتیمۆثی دالتۆن لە ڕۆڵی (بەڕێز مالکۆم)، دۆزەرەوەیەکی ئەفریقییە، ھەرچەندە ماڵەکەی پڕی شتومەکی گرانبەھای گەشتەکانیەتی، بەڵام خاڵییە لە خێزان و خزمان.\nجۆش ھارتنت لە ڕۆڵی (ئیثان شاندڵەر) گەنجێکی ئەمریکییە، خۆی لە ناو تاریکترین گۆشەی لەندەندا دەدۆزێتەوە، لەلایەن بەڕێز مالکۆم ھەڵدەبژردرێت، وەک یارمەتیدەری کەسی. ئیثان لەھەوڵداندایە لە ڕابردووی پڕ نھێنی ڕابکات.\nھاری تریدوای لە ڕۆڵی (د. فیکتۆر فرانکشتاین) نوژدارێکی نەشتەرگەرییە، مەسەلەی ژیان و مردن سەرنجی ڕادەکێشی. ھەموو ژیانی لە گەڕان بە دوای چۆنیەتی زیندووبوونە تەرخان دەکات.\nریف کارنی لە ڕۆڵی (دوریان گڕای) لاوێکی دەوڵەمەند و سەرنجڕاکێشە، بەڵام تەنیایە، دەیەوێت ھەر بە لاوی بمێنێتەوە.\nدانی سپانی لە ڕۆڵی (سیمپنی) پیاوێکی ئەفریقی و خزمەتکاری بەڕێز مالکۆمە.\nبێلی باپبەر لە ڕۆڵی (ڕۆنا کروفت) کچێکی ئێرلەندی کەمدەرامەتە، کۆچ دەکات بۆ لەندەن، تا لە ڕابردووە تاریک و قێزەوەنەکەی ڕابکات. پەیوەندیی سۆزداری لەگەڵ ئیثاندا ھەیە.\nڕۆی کینەر لە ڕۆڵی (کالیبیان) گیانەوەری شێواوی یەکەم، کە لەلایەن (د. فکتۆر فرانکشتاین) دروست کراوە.\n^ شۆتایم پنسە ترسناکەکان نوێدەکاتەوە \n^ پنسە ترسناکەکان بەپێى داواکاری \n^ پنسە ترسناکەکان چییە؟ \nبەستەرەکان بۆ دەرەوە[دەستکاری]\nوەرگیراو لە «https://ckb.wikipedia.org/w/index.php?title=پنسە_ترسناکەکان_(زنجیرەی_تەلەڤیزیۆنی)&oldid=541015»\nزنجیرە تەلەڤیزیۆنییە ئەمریکییەکان، دەستپێکردنی ٢٠١٤\nئەم پەڕەیە دواجار لە ٢٣:٥٨ی ٨ی ئەیلوولی ٢٠١٧ نوێ کراوەتەوە.


"لەناو حزبی دێموکراتدا چاوم بە دنیا هەڵێنا و ئامانجم ئازادییه"\n:: PM:05:21:19/08/2019 \nخانمە ڕاگەیاندکار گەڵا جاف ناوی تەواوی شەیدا عەبدوڵایە و لە ساڵی 1985 لە هەڵەبجەی شەهید لەدایک بووە و لە بنەڕەتدا خەڵکی شاری جوانڕۆیە، لەو چاوپێکەوتنەدا بۆ "وشە" دەڵێ، بەهۆی سەرهەڵدانی شۆڕش لە ئێران باوکم پێوەندی بە ڕێکخستنەکانی حزبی دیموکراتەوە هەبوو و لەگەڵ فەرمانی جیهادی رێبەری کۆماری ئیسلامی دژی کورد لە رۆژهەڵات، ئاوارەی شاخ و باشووری کوردستان بووین.\n* لە کەیەوە دەستت کردووە بە کاری میدیایی کردووە؟\nنزیکەی ١٠ ساڵ لەبواری ڕاگەیاندندا لە بینراو و بیستراو کارم کردووە و لە درێژەی ئەم ماوەیەدا چەندین کار و پڕۆژە و پڕۆگرامم پێشکەش کردووە لە هەردوو بواری تیڤی و ڕادیۆ.\n*ماوەیەکە دووری لە ڕاگەیاندن هۆکارەکەی چییە؟\nبەڵێ ڕاستە نزیکەی چوارساڵ دەبێت لە ڕاگەیاندن دوور کەوتوومەتەوە ئەویش بە حەز و ئارەزووی خۆم نەبووە، هوکاری زۆر هەبووە بۆ ئەم مەبەستە، وەکو ئەو بارودۆخەی بەسەر کوردستانی باشووردا هات بەتایبەتی لەڕووی ئابوورییەوە کە کۆمەڵێک دەزگای ڕاگەیاندن ڕاگیران بەهۆکاری ئابووری، منیش لە یەکێک لەو دەزگایانە کارم دەکرد، پاشان هەندێک ئاڵوگۆڕ کە تایبەت بە ژیانی کەسی خۆمەوەن هاتە پێشەوە و ئەوانە هۆکاری سەرەکی دوورکەوتنەوەی من بوون لە ڕاگەیاندن.\n*جگە لە ڕاگەیاندن لە هیچ بوارێکی تردا چالاکیت کردووە؟\nجگە لە ڕاگەیاندن لە بواری هونەری کارم کردووە وەکو نواندن و فیلمی درێژ و کورتە فیلم و دراما، کە چەندین خەڵاتی نێودەوڵەتییان بەدەست هێناوە، بەم بەرهەمە هونەرییانە و چەند جارێکیش پێشنیازی بەشدارببونی شانۆم پێدراوە، بەڵام قبوڵم نەکردووە.\n*لە بواری ڕاگەیاندن و سینەما کارت کردووە، کامیان زیاتر خۆشەویستییان بەتۆ بەخشی؟\nمن هەڵبژاردن ناکەم لە نێوانیاندا چونکە هەردوو بوارەکە زۆر گرنگ و پێویست و زەروورن بۆ ژیان و منیش لەهەردوو بوارەکەدا کارم کردووە و هەردووکیان گرنگ و خۆشەویستن بۆمن، هەر یەکەیان جێگە و پێگەی خۆی هەیە، بۆیە من ناتوانم لەنێوانیاندا یەکێکیان هەڵبژێرم.\n*بڕیارت نەداوە دووبارە دەست بە کاری ڕاگەیاندن بکەیتەوە؟\nلەماوەی ئەم چەند ساڵەی کە دوورکەوتوومەتەوە بە حەز و ئارەزووی خۆم دوور نەکەوتوومەتەوە و لە ئێستاشدا ئەگەر دەرفەتێکی باش و گونجاوم بۆ بێتە پێش دەگەڕێمەوە بواری ڕاگەیاندن، چونکە ڕاگەیاندن لە خوێنمدایە.\n*هاوسەرەکەت تا چی ڕادەیەک پشتگیریت دەکات؟\nبەهۆی ئەوەی هاوسەرەکەم خۆی لە ڕاگەیاندنی حزبدا کاردەکات و پاڵپشتمە و بەردەوام دەڵێت بگەڕێوە نێوکاری ڕاگەیاندن و بەردەوامبە لەکارەکەت، زۆر پشتگیری من دەکات و سوپاسی دەکەم.\n*ماوەیەکە پەیوەندیت کردووە بە حزبی دیموکرات، چی وای لە تۆ کرد بچیتە ناو ئەم حزبە؟\nبەهۆی سەرهەڵدانی شۆڕش لە ڕۆژهەڵاتی کوردستانی ئێران، باوکم پێوەندی بە ڕێکخستنی حزبی دێموکراتی کوردستانەوە هەبووە و دواتر بە هۆکاری سیاسی ئاوارەی شاخ و دواتر باشووری کوردستان بووین، بۆیە من لەناو حزبی دێموکراتدا چاوم بە دنیا هەڵێنا و پێوەندی من و حزبی دێموکرات شتێکی تازە نییە، ڕنگە بۆ هەمووکەس ئەوە ڕوون نەبێت و تەنیا منیان وەکو کەسێکی ڕاگەیاندکار بینیبێت و هیچ زانیارییەکی ئەوتۆیان نەبووبێت لەبارەی ژیانی تایبەتی من.\n*ئامانجی تۆ لەناو حزبی دێموکرات چییە؟\nدرووستبوونی هەر حزبێک ئامرازێکە بۆ بەدیهێنانی کۆمەڵێک هیوا و ئامانج و دەسکەوت، حزبەکەی منیش هەمان ئامانجی هەیە، کەوابوو ئامانجی منیش لەڕێگەی حزبەکەمەوە بەدەستهێنانی ئازادی و ماف و خۆشگوزەرانی بۆ نەتەوەکەم لە ڕۆژهەڵاتی کوردستانە.


لە خورماتوو تەرمى 9 زیندانى عەرەب و توركمانى سونە رادەستى كەس و كاریان دەکرێتەوە و چارەنوسى 32 زیندانیش نادیارە\nتەرمى ئەو 9 زیندانیە عەرەب و توركمانە سونەى نێو گرتوخانەى ئامرلى رادەستى كەس و كارەكانیان كرایەوە ، كە رۆژى 17 ى ئەم مانگە لەلایەن هێزەكانى حەشدى شەعبیـیەوە كوژران.\nمحەمەد فایەق بەرپرسى راگەیاندنى قایمقامیەتى قەزاى خورماتوو ، بە دەنگى ئەمەریكاى راگەیاند"دواى ئەوەى لە چەند شەوى رابردوودا داعش 22 ئەفسەر و پۆلیسى شیعە مەزهەبى قەزاى خورماتوى كوشت ، لەتۆڵەدا حەشدى شەعبیش 9 زیندانى سونەیان گولەبارانكردووە."\nبەرپرسى راگەیاندنى قەزاى خورماتوو، ئاماژەى بەوەشكرد رێكخراوە نێو دەوڵەتیەكانیان لە گولەبارانكردنى زیندانیە سونەكان لەلایەن حەشدەوە ئاگاداركردووەتەوە ، وتى"32 زیندانى ترى سونە لەگرتوخانەى ئامرلى دەركراون و هێشتا چارەنوسى ئەو زیندانیەش نازانرێت."\nتەرمى ئەو 9 زیندانیەى كە حەشد گولە بارانى كردن دوێنێ رادەستى كەس و كارەكانیان كرانەوە ، كە 6 تەرمیان لەگۆرستانى ئیمام حەسنێ لە قەزاى خورماتوو 3 تەرمەكەى تریان لە ناوچەى عوزێم ى پارێزگاى سەڵاحەدین بەخاك سپێردران .\nوێنەى 3 تەرمیان دەست دەنگى ئەمەریكا كەوتووە ، كە نوسراوى پۆلیسى ئامرلى یان لەسەرە و ، بەپێى نوسراوەكە رۆژى 17 ى مانگ كوژراون.\nبەڵام عەلى حسێنى وتەبێژى حەشدى شەعبى لەقەزاى خورماتوو ، سەرەتا بێ ئاگاى خۆى لە گولەبارانكردنى زیندانیە سونەكان دەربڕى ، بەڵام دواتر نكۆڵى كرد لە رووداوەكە.\nكوژرانى ئەو 9 زیندانیە سونە ، لە كاتێكدایە لەماوەى سێ رۆژى رابردوودا ژمارەیەكى گەنجى ترى سونە مەزهەب لەلایەن حەشدەوە دەستگیركراون ، ئەوەش لەدواى كوژرانى عەقید مستەفا بەیاتى بەرێوەبەرى پۆلیسى خورماتوو و 22 كارمەندى پۆلیس لەلایەن داعشەوە.


ڕاپۆڕتی هەفتانەی ئاسۆی ڕۆژهەڵات سەبارەت بە پرسی کرێکاران\nڕاپۆڕتی هەفتانەی ئاسۆی ڕۆژهەڵات سەبارەت بە پرسی کرێکاران\nئاسۆی ڕۆژهەڵات/ مەتین قوربانی\nئەم ڕاپۆڕتە لە ڕیکەوتی ١٠ی ڕزبەرەوە تاەوەکوو ٢٥ی ڕەزبەر ١٣٩٩ی هەتاوی، باس لە ڕووداوە سیاسی، کولتووری و ئابوورییە پەیوەندیدارکان سەبارەت بە پرسی کرێکاران لە ئێران و بەتایبەت کوردستان دەکات.\nڕۆژی هەینی ڕێکەوتی ٢٥ی ڕەزبەری 1399ی هەتاوی، کڕێکارێک خەڵکی شاری سەقز بەناوی"عوسمان عەبدوڵڵازادە" لە کاتی کار دا گیانی لە دەستدا. ناوبراو بە هۆی کەوتنەخوار لە بینایەکی نیوەناچڵ لە شەهرەکی دانشگەی ئەم شارە بە سەختی بریندار بوو و گیانی لە دەستدا.\nلە ڕێکەوتی ١٩ی ڕەزبەر، بە پێی هەواڵێک کە بڵاو کرایەوە کرێکارێکی گەنج بەناوی "حیدەر ئەحمەدی" لە شاری شووش بە هۆی فەقیری و دەست کورتی و سەختیە کانی ژیان، دەستی دایە خۆکوژی و کۆتایی بە ژیانی خۆی هێنا.\nلە لایەکی دیکەوە لە شاری تەورێز، کرێکارانی ئێران خۆدرۆ، ڕێکەوتی ١٩ ی ڕەزبەری ١٣٩٩ ی هەتاوی، بە هۆی وەرنەگرتن و کەم بوونی مووچەکەیان ناڕەزایەتی خۆیان دەربڕی.\nلە درێژەی ناڕەزایەتییەکانی کرێکارانی حەوت تەپە، ڕۆژی شەممە ١٩ ی ڕەزبەر، کرێکارانی حەوت تەپە لە بەر دەم پیشەسازی "نیشکر هفت تپە" کۆبوونەوەی ناڕەزایەتییان بەڕێوە برد. کرێکارانی حەوت تەپە بە هۆی وەرنەگرتنی مووچە و دوا کەوتنی بەڵێنەکانیان و زووڵم و زۆر لە لایەن ئەم پیشە سازییە، لە یەک دوو ساڵی ڕابردوودا ناڕەزایەتی زۆریان کردووە و لە لایەن ڕژیمەوە زۆرێک لە ناڕازییان دەستبەسەر کراون؛ لەوانە "ئیسماعیل بەخشی" کە ئەشکەنجە دراو و حوکمی زیندانی بە سەردا داسەپا .\nگوشاری سپای پاسداران لە سەر ئەنجوومەنی بیناکاری شاری کامیاران بۆ دامەزراندنی بنکەی بەسیج لە دەفتەری ئەم ئەنجوومەنە. ڕۆژی سێشەممە ڕێکەوەتی ٢٢ی ڕەزبەر، سپای پاسداران و ئیدارەی کاری ئەم شارە بە فێڵ و کەڵەک، وەعد دان و هەڕەشە لە بەڕێوەبەرە و چالاکانی مەدەنی ئەم ئەنجوومەنە تێدەکۆشن کە بتوانن بێ بەڕێوە بردنی کۆی گشتی ئەم ئەنجوومەنە و بڕیار دەرکردن بە دەنگی زۆرینەی ئەندامان، بنکەی بەسیج لەم دەفتەرە دابمەزرێنن.\nئه‌م بابه‌ته 1104 جار خوێنراوه‌ته‌وه


وەفا حوسێن زادە, Author at ژنەفتن\n18ی كانونی یه‌كه‌م، 2021\n“بەهارە… بەهارە بەهارە، عەزیزەکەی لە دنیایەم سەیدەوان ئەوە بەهارێکە لە من سەر بە زستانە…” ((سەیدەوان)) بەرەبەیانی ئەو شەوەی سیاوان بە خێراییەکی زۆر سەیر خۆی بە ژوورێدا کرد و لەسەر قەنەفە خۆڵەمێشییەکەی قەراغ دیواری چێشتخانەکە دانیشت و دەستی کرد بە گریان، من و دلۆڤان خەریکی حەلکردنی جەدوەل بووین، مۆبایلەکەی ئازاد زەنگی خوارد و لە خەو ڕایچەڵەکاندین.…\n11ی ئاب، 2021\nلەگەڵکوو دەنگی وەڕە وەڕی جێسی لەنێو دەرگاکەوە دێتە گوێم، قوت دەبمەوە. بەحاڵ دەنگی دەرگا پێوەدان دێ و دەزانم دوو کەسن کە دێنە سەرێ. ئاخر ئێوە ئەو دێڵە پیرە ناناسن هەر کاتێ کرێ‌نشین لەگەڵ خۆی بێنێ ئاوا بە دزییەوە دەرگا پێوەدەدا. هەڵدەستم و دەچم لە پشت دەرگای ژوورەکەم وا ڕوو بە کاریدۆڕەکە دەکرێتەوە، گوێم بە دەرگاکەوە…\nئاخری کوشتم. چەند خولەک لەوە پێش ئەو کەسەم کوشت کە بیست ساڵی تەواو لەگەڵم ژیابوو. لە یەکەم ڕۆژەوە بە هیوا بووم بیکووژم، بەڵام تا چەند خولەک لەوە پێش بوێری ئەو کارەم نەبوو. کاتژمێرە نەخشاو بە ئاییەتەلکورسیەکەی ژوورەکە کاتژمێر 3:27 خولەکی نیشان دەدا. پاش‌نیوەڕۆیەکی زۆر گەرمە. ئارەقە و خوێن و تف و لیک لە دموچاو و…


میدیا‌و مێشك (٢)\nد. کۆیار شێرکۆ 10/05/2020\nس: كراش كۆرس\nیەكێكی تر لە كاردانەوە بێ سوودەكانی مێشك بریتییە لە یادەوری هەڵە. هەندێجار كە ناتوانین بە تەواوی وردەكاری ڕوداوێكمان بیربكەوێتەوە، مێشكمان خۆی بۆشاییەكان بە شتێكی قایلكەر پڕ ئەكاتەوە. بۆ نموونە، ڕوداوێكی دزیكردن ڕوودەدات‌و تۆش دەیبینیت. دواتر پۆلیس دێن‌و لێت دەپرسن، ''تیشێرتی دزەكە چ ڕەنگ بوو؟'' تۆش بیردەكەیتەوە، بەڵام ڕووداوەكە ئەوەندە خێرا ڕوویداوە ناتوانیت دڵنیابیت‌و بیرت ناكەوێتەوە. لە پەناوە، شایەتێكی تری ڕووداوەكە دەڵێت، ''پێم وابێت مۆر بوو.'' تۆش لەوانەیە لەناكاو بیرت بكەوێتەوە كە تیشێرتێكی مۆری لەبەردا بووە. ئەمە مانای ئەوە نییە كە تۆ دەتەوێ درۆ بكەیت. بەڵكو مێشكت بەمجۆرە بیر دەكاتەوە،''بەڵێ، لەوە ئەچێت وابێت.'' خەتی جیاكەرەوەی نێوان یادەوەری‌و خەیاڵكردنیش لەوە باریكترە كە دركی پێبكرێت.\nكێشەی یادەوەری هەڵەش، بەتایبەت لەگەڵ زانیاری هەڵە‌و هەواڵی درووستكراودا، ئەوەیە كە دروستكردنی یادەوەری زۆر ئاسانترە لە گۆڕینی یادەوەری. بۆیە كاتێك پەیجێكی فەیسبووك هەواڵێكی ناڕاست بە جیهاندا بڵاو دەكاتەوە، دواتر بۆ خوێنەران ئاسانترە كە ئەو هەواڵە درۆیەیان بیربكەوێتە نەك گۆڕانكاری لە یادەوەرییاندا بكەن سەبارەت بەو هەواڵە، تەنانەت ئەو كاتەش كە زانیارییە درووستەكەیان دەست دەكەوێت.\nیەكێكی تر لەو كارانەی كە كات بۆ مێشك دەگەڕێنێتەوە، گەڕانە بە دوای ئەو زانیارییانەدا كە خۆمان پێشتر باوەڕمان پێ هێناوە. ئەمەش پێی دەوترێت لاگری پشتڕاستكردنەوە. لە ڕاستیشدا، ئەمە كێشەیەكی ئێجگار گەورەیە.\nهەر یەكێك لە ئێمە كە بەیانیان لە خەو هەڵدەستین، جۆرێك لە تێگەشتنی هەڵە یان لاگریمان هەیە. لاگری دەربارەی بەیانیان زوو‌و شەوانی درەنگ. لاگری دەربارەی كۆنزێرڤاتیڤیزم‌و لیبرالیزم، لاگری دەربارەی خوێندنەوەی هەواڵ یان تەماشاكردنی لە تیڤی. بەمجۆرە زانیارییە لە پێشینەكانی ژیانمان ناچارمان دەكەن كە بە ڕێگایەكی دیاریكراو لە شتەكان تێبگەین‌و باوەڕیان پێبكەین. بۆیە كاتێك بەر زانیارییەكی نوێ دەكەوین، لە ناویدا بە دوای ئەو شتانەدا دەگەڕێین كە خۆمان پێمان ڕاستە‌و پێشتر لێی تێگەشتووین‌و باوەڕمان پێهێناوە. ئەمه لە ڕووی هەڵسوكەوت‌و سۆزداریشەوە زۆر ئاسانترە، كە تەنها مامەڵە لەگەڵ ئەو شتانەدا بكەین كە خۆمان باوەڕمان پێی هەیە. واتا گەر ئێمە پەیامێكی نوێمان پێبگات‌و تێگەشتنە هەڵەكانمان پشتڕاست بكاتەوە، ئامادەییەكی زیاترمان تێدایە كە باوەڕ بەو پەیامە بهێنین. لە بەرامبەریشدا، گەر پەیامەكە پێچەوانەی تێگەشتنەكانمان بێت، ئەگەر زیاترە ڕەتی بكەینەوە.\nدەتوانین لەمە، ئەو مانایەش بخوێنینەوە كە گەر من‌و تۆ هەردووكمان بەركەوتنمان لەگەڵ هەمان میدیادا هەبێت، دوو تێگەشتنی تەواو جیاوازمان بۆی دەبێت.\nتۆڕە كۆمەڵایەتییەكانیش ڕێگرێكی گەورەن لە بەردەم مێشكماندا، زۆرینەی پلاتفۆرمەكانی وەك فەیسبووك، تویتەر‌و ئینستاگرام كار لەسەر پاداشتكردنی لاگرییە هەڵەكانمان دەكەن كە بۆ پشتڕاستكردنەوەی تێگەشتنە هەڵەكانمان پێویستن. ئەم كۆمپانیایانە دەیانەوێت تۆ زۆرترین كاتیان لەگەڵ بەسەر ببەیت، لەبەرئەوە ئەلگۆریتمەكانیان بە جۆرێك ئامادە كراون ئەو شتانەمان نیشان بدەن كە ئارەزوویان دەكەین. ئەمەش شتێكی ئاسایی دەبوو گەر ڕێژەی ٣٨%ی كەسانی پێگەشتووی ئەمریكا بۆ وەرگرتنی هەواڵ پشتییان پێنەبەستایە. (كە ڕەنگە لە كوردستان ئەم ڕێژەیە لەوە بەرزتر بێت 'وەرگێڕ')\nناوی شتەكان گرنگترە لە جەوهەریان؟\nئەوەی دەیبینیت، هەموو ئەوەیە كە هەیە\nخۆپیشاندانی توندوتیژانە، بەها و ئەخلاقی هاوبەش


پارته‌كه‌ی پـوتن سه‌ركه‌وتنێـكی مه‌زن له هه‌ڵبژاردنه په‌رله‌مانیـیه‌كه‌ی ڕوسیادا به‌ده‌ستده‌هێنێت\nله هه‌ڵـبژاردنه‌كانی په‌رله‌مانی ڕوسـیادا حزبی ڤلادیمیر پـوتنی سه‌رۆكی وڵات سه‌ركه‌وتنی مه‌زنی به‌ده‌سـتهێنا، ئه‌و كاره‌ی كه به‌رده‌وامی ده‌سه‌ڵات ده‌داته سه‌رۆك پـوتن له كاروباری سـیاسی ڕوسـیادا. سه‌رۆك پـوتن بڕیاره له سـاڵی ئاینده‌دا ده‌ست له‌كار بكێـشـێته‌وه.\nسه‌رۆكی كۆمسـیۆنی هه‌ڵبژاردنه‌كان ده‌ڵێت له‌و ده‌مه‌ی ڕۆژی دووشه‌ممه ژماردنی نزیكه‌ی هه‌موو ده‌نگه‌كان ته‌واو بووه ئاماره‌كان ئه‌وه ده‌رده‌خه‌ن حزبی یه‌كگرتووی ڕوسـیا له سه‌دا 64 ی ده‌نگه‌كانی به‌ده‌سـتهێناوه. هاوكات حزبی كۆمۆنیست له ڕیزبه‌دی كۆی ده‌نگه‌كاندا پله‌ی دووهه‌مه و له سه‌دا 12 ی ده‌نگه‌كانی به‌ده‌سـتهێناوه.\nهه‌ردوو حزبی لایه‌نگری كرێملین ئه‌وانیش هێنده ده‌نگیان چنیوه‌ته‌وه كه بتوانن چه‌ند كورسـیـیه‌ك له نێو خانه‌ی خواروی په‌رله‌مانی ڕوسـیایان به‌ربكه‌وێت.\nچاودێرانی سه‌ر به ڕێـكخراوی ئاسایش و هاوكاری له ئه‌وروپا ده‌ڵێن پـرۆسه‌ی ده‌نگدانه‌كه عادیلانه نه‌بووه و له‌سه‌ر ئاستی یاسا و ڕێسای نێونه‌ته‌وه‌یی بۆ هه‌ڵبژاردنی دیموكراتیـیانه نه‌بووه. ڕێـكخراوی ناوبراو ده‌شـڵێت كاریگه‌ری حزبی سه‌رۆك ڤلادیمیر له‌سه‌ر هه‌ڵـبژاردنه‌كان له ڕه‌وایی و متمانه‌یی هه‌ڵـبژاردنه‌كانی كه‌مكرده‌وه.\nئه‌وه‌ی شـایانی باسه به لایه‌نی كه‌م دوو حزبی ئۆپـۆزیسـیۆنی ڕوسیا به نیازن به‌رهه‌ڵـستی له ده‌رئه‌نجامه‌كانی هه‌ڵـبژاردنه‌كان بكه‌ن.\nهاوكات هه‌ندێـك له ده‌نگده‌رانی ڕوسـیایی ده‌ڵێن ئاگاداركرابوونه‌وه ئه‌گه‌ر ده‌نگ بۆ حزبه‌كه‌ی ڤلادیمیر پـوتن نه‌ده‌ن ئه‌وا كاره‌كانیان له ده‌سـت ده‌ده‌ن. هه‌ندێـكی دیكه ده‌ڵێن كاتێـك گه‌یشـتینه مه‌ڵبه‌نده‌كانی ده‌نگدان كارتی ده‌نگدانه‌كانیان بۆ پـڕكرابوونه‌وه.


ی ئاشكراكرد "Mate20X" هواوی تایبه‌تمه‌ندییه‌كانی مۆبایلی\nپێش 4 هەفتە 176 جار خوێنراوەتەوە\nكۆمپانیای هواوی ئاماده‌كاری ده‌كات بۆ بڵاوكردنه‌وه‌ی مۆبایلی نوێ، ئاستێكی به‌رزی وێنه‌گرتن و توانای كاركردنی له‌گه‌ڵ نه‌وه‌ی پێنجه‌م "5G" ئینته‌رنێت.\nله تایبه‌تمه‌ندییه هه‌ره دیاره‌كانی ئه‌م مۆبایله شێوه‌كه‌یه‌تی كه له‌به‌شی پشته‌وه‌ی  كامێرایه‌كی سێ لێنزی به كوالێتی 48 مێگاپێكسڵ جێگیركراوه، به‌م شێوه‌یه‌ش ده‌بێته باشترین كامێرای مۆبایله زیره‌كه‌كان له ئێستادا.\nله‌كاتێكدا كامێرای پێشه‌وه‌ی مۆبایله‌كه كوالێتی 32 مێگاپێكسڵه، و تایبه‌تمه‌ندی ناسینه‌وه‌ی ڕوخسری بۆدانراوه بۆ كردنه‌وه‌ی قوفڵی مۆبایله‌كه به‌شێوه‌یه‌كی خێراو پارێزراو.\nشاشه‌ی مۆبایله‌كه ئاستێكی به‌رزی نیشاندانی هه‌یه و قه‌باره‌كه‌ی 6.26 ئینجه، و توانای كارپێكردنی ڤیدیۆی به كوالێتی FHD+، هه‌روه‌ها توانی پاتریه‌كه‌شی 3900 میلی ئه‌مپێره، كار به‌سیستمی ئه‌ندرۆید ده‌كات.\nپرۆسێسه‌ری ئه‌م مۆبایله‌ی هواوی له جۆری kirin980 به‌هێزی ناوه‌كی 8، ڕامه‌كه‌شی 8/6 گێگابایته و توانای هه‌ڵگرتن و عه‌مباركردنی 128 گێگابایتی هه‌یه.


نیوەڕۆی رۆژی چوارشەممە 28/3/2018 ژمارەیەكی زۆر لە خوێندكارانی زانكۆی گەشەپێدانی مرۆیی و زانكۆكانی تری شاری سلێمانی، لە هۆڵی پڕۆفیسۆر د. عەلی قەرەداغی لە زانكۆی گەشەپێدانی مرۆیی بە تاسەوە چاوەڕوانی دەستپێكردنی سیمیناری تایبەتی د. محی الدین محمد خانی بوون بۆ خوێندكاران.\nئەم سیمینارە كە لە پەراوێزی سیمپۆزیۆمی ساڵانەی (UHD Talks) دا پێشكەشكرا لە لایەن میوانی زانكۆكەمان و پسپۆڕی دەرونناسی و مامۆستای زانكۆ د. محی الدین محمد خانی كە لە رۆژهەڵاتی كوردستانەوە سەردانی زانكۆی گەشەپێدانی مرۆیی كردبوو.\nلە سیمینارەكەیدا كە لەژێر ناونیشانی (خوێندكاری زانكۆو هونەرەكانی ژیانسازی) بوو، بەڕێزیان تیشكی خستە سەر ئەو بوارە گرنگانەی ژیانی هەر تاكێكی كۆمەڵگا كە دەبنە هۆكاری خۆشبەختی خودو دەوروبەر. هەروەها وتی كە كاتێك مرۆڤ دەیەوێت خۆشبەخت بێت دەبێت خۆی بناسێت، خۆناسین بەشێكی گرنگە لە ژیانسازی تا بتوانێت دەوروبەری بناسێت. خۆشبەختی تاك تەواوكەری خۆشبەختی كۆمەڵگاو دەوروبەرە.\nشایانی باسە سیمینارەكە مایەی خۆشحاڵی و رەزامەندی خوێندكاران و بەشداربووان بوو، هەر بۆیە بە چەپلە ڕێزانی گەرم سوپاس و دەستخۆشیان بۆ سیمینارەكەو زانكۆی گەشەپێدانی مرۆیی دەربڕی.\nڤیدۆی تەوای سمینارەکە


شیره‌تكاریا کو ژیانا وا یا دژوارە | Bielefeld Interkulturell\nل بیلەفێلد ژ بۆ پرسیار و پرئاسته‌نگێن جودا جودا ل بنگه‌هێن شیره‌تێ یێن هه‌ین .\nل ژێر ھوین دێ گه‌له‌ك ژپێشنیارێن جوراو جور یێن پروفیشنال ببینن، شیره‌تكارى دبه‌لاش و بێ به‌رامبه‌رن یێن پاراستی و نهێنێنه!\nهه‌روه‌سا هوین دێ پێزانینێن په‌یوه‌ندیان ژبو بنه‌جهكرنا د كومه‌كا سه‌ربه‌خو وبێ لایه‌نێن دیژى بینن.\nبنگه‌هێن شیره‌تكاریێ پشتگیری دده‌نه ئاریشێن تاکەکەسێ وە.\nشیره‌تكاریار دەرونى یا ژنان e.V.\nل ڤێره ھوین دشێن قه‌یرانێن ژانێ دا ب هه‌ر جوره‌كى سه‌ربورێن تندوتیژیێ یێن نوكه و به‌رى نوكه دا ببنه هاریكار .\nشیرەتێن فرە زمانی نه یان هه‌مى جورێ زمانا نه : ئه‌لمانی، ئینگلیزی، فەرەنسی، کوردی، ترکی، رووسی و پۆلۆنی (شیرەتا کەسیی، شیرەتا تەلەفۆنێ، شیرەتا ئۆنلاین).\nشیره‌تكاریا دەروونیا ژنان\nکلینیکا پزشکى یا دەروونی سەر ب ئینستیۆتا (PIA)\nئەگەر ھوین ژ نەخوەشیا دەروونی یا تووند نه‌رەحەتن، ھوون دشێن ل ڤێره هاریکاریێ وه‌ربگرن.\nشیره‌تكاریا دەروونی یا ژ بۆ پەنابەران (PSZ)\nPSZ (ناڤەندا سایکۆسۆسیال) ناڤەندەکا شیره‌تكاریه بۆ پەنابەرێن بریندار. ھوین دشێن ژڤان و پێزانینان ژ AK Asylوه‌ر بگرن.\nهێلا گەرم یا ژنان Bielefeld e.V.\nل ڤر ھوون ئێ ئالیکاریێ وەربگرن، ھەگەر دەستدرێژاھی یان ژی شدەتا جنسی/سەخی ل وە ھاتبە کرن یان ژی ل وە تێکرن و تەمەنێ وە ژ ١٦ سالی زێدەتر ئە بە. شێورمەندیا ب رێیا تێلەفۆنێ و کەسانە ھەیە و ھەر وەھا ئالیکاریا-ئۆنلنە ب زمانێ ئینگلیزی، رووسی، ترکی و پۆلۆنی ژی ھەیە. ماتەریالێن ب زمانەکی ھێسان ھەنە.\nگھیشتن و تێکلی بێ ئاستەنگن!\nژ بلی کەسێن کو باندۆر بوونە، خزمێن پشتگری ژی تێنە شیرەت کرن.\nهێلا گەرم یا ژنان\nمالا کەچكان ل Bielefeld e.V.\nئەگەر توندووتووژیا رەگەزی، لاشی ئان ژی دەروونی ل وە هاتیە کرن، ھوین دشێن هاریكاریا وه‌ربگرن.\nشیرەتدکاریا ئۆنلاین، ب نڤیسین، یان ژی ل بنگه‌هێ شیره‌تكاریێ برێڤە بچیت.\nژ بۆ ژیانێ ژی پێشنیار یێن هه‌ین. نومه، ئاکنجیبوون ل جهەکی ڤەشارتی و پاراستی بێ ناڤ و نیشان.\nشیرەتێن ل دژی زەواجا ب زۆرێ\nگەر ھوین ژن یێن، ژ ١٨ سالی مەزنترن و د زارۆکینی یان نه‌وجوانیا خو دا توندوتیژیا رەگەزی ل وە هاتبیته کرن، دشێن ل ڤێره هاریکاریێ وه‌ربگرن. شیره‌تكارى ل سەر په‌یوه‌ندیا تێلەفۆنى وتاكه کەسی یاهه‌ى.\nچەند ساله ژ بۆ وان ژنێن پیر ژی پێشنیارێن تایبەتی یین هه‌ین.\nژن هارکاریا ژنان دکەن/ مالا ژنان e.v بیلەفێلد\nپەناگەها ژنان ژ بۆ ژنان (د ھەمان دەمى دا د گەل زارۆکێن خو) پەناگەهـ وئارامگه‌هه‌كه کو ژنان ژ توندوتیژی دپارێزن.\nناڤ نیشان بێ ناڤن. د پەناگەھا ژنان دا، ژن د مژارێن دارایی، جڤاکی، دەروونی و پەروەردەى دا شیرەتان وه‌ردگرن.\nکۆمەلەیا ده‌ڤه‌رداریا خوزمه‌تگوزه‌رانیا کارکەران – پەناگەها ژنان\nجهێ ڤه‌حه‌واندنا ژنان یا AWO بجهێ ڤه‌حه‌واندنێ یه ژ بۆ ژنان (زارۆکێن وان ژی تێ دا) کو دخوازن ژ توندەتیژیێ بێنە پاراستن.\nناڤ نیشان بێناڤ. د جهێ ڤه‌حه‌واندنێ دا ژنان دا، ژن د مژارێن دارایی، جڤاکی، دەروونی و پەروەردەیێ دا شیرەت و ئاموژگاریان وه‌ر دگرن.\nڤه‌دیتنه‌ك ل جهێ ڤه‌حه‌واندنا ژنان NRW\nھوین دشێن ل ڤێره ئاوریه‌کێ ل سەر ھەموى دەڤەرێن بەلاش وبێ به‌رامبه‌ر یێن ل پەناگەھێن ژنان یێن ل نۆردن رایەن- وێستفالن بینن:\nل ڤر ھوون ئێ د مژارێن ژێرین دە وەرن شیرەت کرن، میناک:\nد ئینتیگراسیۆنا پێش خواندنگەھ و خواندنگەها یا زارۆکان دە\nژ بۆ مژارێن قانوونا ستاتوو و پەرفۆرمانسێ\nدگەل مالبات، تەندورستی و پرسگرێکێن کەسی\n• د رەوشێن کریزێ دە\nل ڤێره ھوین دێ د مژارێن گرنگ دا هێنه شیره‌ت و ئاموژگارى كرن نمونه:\nد باخچەیێن زارۆکان و خواندنگەهێن ئینتیگراسیۆنا زارۆکان دا\nژ بۆ رێكارو وئاریشه‌وو ئاسته‌نگێن یاسایی جیبه‌جێ کرن\nدگەل مالبات، تەندورستی و ئاریشێن تاكه کەسی\nد رەوشێن قه‌یراناوى دا\nکارووبارێ پسپۆر ژ بۆ ئینتیگراسیۆن و کۆچبەریێ یا کۆمەلەیا کاریتاس بیلەفێلد\nژ بۆ ئەنتەگراسیۆن و کۆچبەریێ خزمەتا پسپۆروشاره‌زا\nل ڤێره ھوین دێ د مژارێن گرنگ دا بێنه ئاموژگارى كرن، نمونه:\nب ئاریشێن مالباتێ را\nب ئاریشێن تاكه کەسی را\nژ بۆ پرسیارێن یاسایی\nئاژانسا دژ- جووداکاریێ\nل ڤێره ھوین دێ شیرەتاوه‌رگرن ھەکە ھوین ژبه‌ر ئه‌گه‌رێن گرنگ هەست ب جووداخوازی بکن:\nدیانه‌ت یان بیروباوەری\nئاژانسا دژ- دوبه‌ره‌كى جوداهى یێ\nکۆمەلایه‌تى، ژ بۆ نمونه پێشیگرتنا ل توندوتیژی و خورتکرنا کەسایەتیێ، ژ بۆ کچێن ژ پێنج سالی و ژنێن ژ هه‌ر تەمەنه‌نه‌كى و دایك و بابان پێشنیار یێن هه‌ین.\nناڤەندا كلتورى یا ژنان (FraZe) e.V.\nل ڤێره ھوین دەرفەتێن دانووستاندن و لگۆرى دیتنا خوە ب ژنێن ژهه‌ر تەمەنه‌نه‌كى بیت، حه‌زا سێکسی یان ژی بنیاتێ خو ببینن.\nھه‌مى پێنجشەمبیا (١٠.٠٠ – ١٢.٠٠) ژ بۆ ژن و کچێن پەنابەر (و لاوێن ھەتا ١٢ سالی)، کۆچبەر و ژنێن ژ بیلەفێلد تاشتێیەک بەلاش وبێ به‌رامبه‌ر یاهه‌ى.\nنڤیسگەھا یه‌كسانى ره‌گه‌زى یان (زایەنده‌ى) یا باژارێ بەلەفەلد\nنڤیسگەھا باژارێ بیلەفێلد ژ دەرفەتێن ویه‌كسان ژ بۆ باشترکرنا دەرفەت و ھێڤیێن ژیانێ و کێمکرنا کەموکورتیا پێکھاتی نیگەرانیێن ژن و کچان دپارێزیت. کارمەند خوە ژ بۆ نڤیسگەھ و سازیان و ھەم ژی ژ بۆ ژنێن کو ل شیرەت و داهێنان دگەرن ھەڤکار دبینن و پشتراست دکه‌ن کو بەرژەوەندی، ئاسته‌نگ و مافێن ژنان تێنە بھیستن و تێنه حسابكرن.\nل ڤێره ھوین دشێن ل سەر بابه‌تێن جووراوجوورئاموژگارى و شیرەتا به‌که‌ن:\nهه‌رتشتێ وه‌بڤێت د دەربارێ دوگیانى یێ و ژدایك بونێ دا\nهه‌ڤركى یا دوگیانى یێ، ب دوماهیك هاتنا دوو گیانى یێ\nدیتنا بەری ژدایك بونێ\nژدایك بونا ڤەشارتی\nپێشنیارێن بۆ مێران\nپێشگرتن ل دووگیانی\nحەبێن تەنگاڤیا دووگیانی یێ\nخوەستن و چێکرنا زارۆکان\nھەمی پێشنیار ژ بۆبله‌زبن، ئاگه‌هى، بیسەکسوەل، ترانس * و ناڤ * ژی دەرباس دبن\nكۆمبونا کچان Bielefeld e.V.\nل ڤێره ھوین دێ چالاکیێن جووراوجوور یێن ده‌م ب سه‌رڤه‌چوى ژ بۆ کچێن ھەتا ٢٢ سالی دێ بینن.\n/ ئایدز و ئیلتیهاتێن سێکسی یێن دى دا ئاگاھدارا بینن.\nشیره‌ت و ئاموژگارى ژ بۆ مێرێن گای، بیسەکسوەل و ترانس *.\nپێشنیار به‌که‌ن “ئاخافتن ونڤیسین – ژ بۆ مێرێن گای شیرەت و تێست”\nچارشەمى ٥ – ٧ دانێ ئێڤارێ ل هاریکاریا –ئایدز\nهاریکاریا- ئایدز Bielefeld\nرەگەزەكێ دى ل بیلەفێلد\nلیسبییەن، گای، بیسەکسوەل و ترانس * مرۆڤ ژ بۆ رەنگاوڕەنگیێ و بهێن فره‌هى یێ ل بەلەفەلد د کۆمێن جوراوجور دا نە.\nگەلەک کۆم و بنگه‌هێن شیره‌تا یێن هه‌ین کوپرسیاربكه‌ن ده‌ربارێ سێکس و ناسنامەیا سێکسی دا مژویل دبن.\nل ڤێره ھوین دێ دیتنه‌كا گشتی ل سەر کۆمێن تاکەکەسی پەیدا بکەن:\nرەگەزەکێ دى بیلەفێلد\nپشته‌ڤانیا پەنابەرێن رەگەزەکێ دى\nهاریکاری خوبۆ خوژ بۆ پەنابەرێن گای، لەزبیەن و ترانسێت شیرەت ئانكو بشێوازه‌كێ بله‌ز و رێكێن تایبه‌ت\nشیره‌تكارى و ئاگاھداری:\nرۆژا ئینی ژ سعات ٢:٠٠ پشتی نیڤرۆ هەتا ٥:٠٠ پشتی نیڤرۆ\nپشته‌ڤانیاپەنابەرێن رەگەزەکێ دى\nدگه‌ل خوه ببنه هاریكار\nمرۆڤێن ب كاریگه‌ر دكومه‌كا سه‌ربه‌خودا خوده‌نه‌دگه‌ل ئێك و پشتگیریێ دده‌نه ئێك دوو .\nل بیلەفێلد ٢٣٠ کۆمێن جور اوجور ل سەر بابه‌تێن رەنگاورەنگ ب خوە- هاریکاریێ دده‌نه ئێكدوو.\nل ڤێره ھوین دێ ڤه‌دیتنه‌كا گشتى لسه‌ر كوم و گروپێن تێنه پێشنیاركرن ببینن و هه‌كه وه خواست و حه‌زكرن كوماوه هاریا به‌رهه‌ڤ بكه‌ن ئاگه‌هداریا جهێ به‌ر پرس و وێ سازیێ بكه‌ن و هوین دێ شیره‌ت و پێزانینان لسه‌ر:\nدگه‌ل خوه ببنه هاریكار- ناڤەندا پەیوەندییان بیلەفێلد\nدگه‌ل خوه ببنه هاریكار بیلەفێلد


ئەگەر واز لە خواردنی گۆشت بهێنیت چی بەسەر جەستەتدا دێت\nراگه‌یه‌ندراوی هاوبەشی كۆبوونەوەی سەرۆك بارزانی و سه‌رۆكى ئه‌نجوومه‌نى نوێنه‌رانى عێراق\n2019-09-08 [01:21 AM]\nبۆچونی پسپۆڕەكان جیاوازە لەبەرامبەر وازهێنان لەخواردنی گۆشت كە ئایا تەندروستە یان نا؟ چونكە هەندێك لە كۆئەندامەكانی جەستە لەكاتی خواردنی ڕووەكی توشی هەستیاری دەبن و لەوانەیە لەش سەرچاوەیەكی گرنگی پرۆتیناتی ئاژەڵی كە پێویستە بۆ بونیاتنانەوەی ماسولكە لە دەستبدات.\n1- دابەزاندنی كێش\nشارەزایانی زانكۆی جورج واشنتۆن دەڵێن، وازهێنان لە خواردنی گۆشت دەبێتە هۆی لە دەستدانی 4.5 كیلۆ لە مانگێكدا ئەگەر یەكەی گەرمی بۆ ژەمەكان زیاد نەكرێت.\nپسپۆرێكی رووسیش دەڵێت" ئەو كەسانەی واز لە خواردنی گۆشت دەهێنن مەعكەرۆنە و نان زۆرتر دەخۆن، بۆیە كێشیان زیاد دەكات و زەیتی ڕووەكیش پێك دێت لەهەزار یەكەی گەرمی لە هەر سەد گرامێكدا.\n2- گۆڕانكاری بە سەر بەكتریای ریخۆڵەكاندا دێت\nژمارەیەك زۆری بەكتریا لەكاتی نەخواردنی گۆشت دروست دەبن، ئەمەش رێگەی جەستەیە بۆ بەرگریكردن لەخۆی، بۆنمونە بەكتریای سابروفیت لەناو ڕیخۆڵە دروست دەبێت كە چارەسەری ئەو ریشاڵانە دەكات كە لەناو خواردندا هەن و هەمان پرۆتین دەدات بە لەشی مرۆڤ كەواتە ئەو بەكتریایانە خۆیان كار دەكەن بۆ قەرەبووكردنەوەی كەمی پرۆتینی ئاژەڵی.\nكەواتە گۆشت خۆرەكە پشت بە ژمێك دەبەستێت كە پرۆتینی تێدایە، بەڵام رووەكیەكە پشت بە بەكتریاكان دەبەستێت كە لەگەڵ تێپەڕبونی كاتدا لە وازهێنان لە خواردنی گۆشت باشتر دەبێت.\n3- كەمی مادە خۆراكیەكان\nكاتێك واز لەگۆشت خواردن دەهێنیت توشی كەمی هەندێك مادە دەبیتەوە بەتایبەت ئاسن و ڤیتامین دی و بی 12، بەڵام لەهەمان كاتدا توێژەرەكان دەڵێن" ئەگەر بڕێكی باش لە پاقلە و نیسك و چەرەزات و میوە و سەوزەی تاریك و دانەوێڵە بخورێت ئەوا قەرەبووی گۆشتەكە دەكاتەوە".\n4-مەترسی توشبوون بە شێرپەنجە كەمدەكاتەوە\nبەپێی توێژینەوەكانی ڕێكخراوی تەندروستی جیهانی خواردنی 50 گرام لە گۆشتی دروستكراو ڕۆژانە مەترسی توشبوون بە شێرپەنجەی ڕیخۆڵەكان بە ریژەی 18% زیاد دەكات و خواردنە ڕووەكیەكان پێك دێت لە ریشاڵێك كە هەرس ناكرێت و وەك دژە شێرپەنجەی ڕیخۆڵەكانە لەگەڵ ئەوەشدا ئەمە بەسەر جۆرەكانی تری شێرپەنجە دا ناسەپێنرێت.\nچونكە پێشتر پسپۆڕان ئاشكرایان كردووە، خواردنی ڕووەكی نابێتە هۆی كەمبوونەوەی مەترسی بە توشبون بە نەخۆشی شێرپەنجە بە شێوەیەكی گشتی .\n5- مەترسی نەخۆشیەكانی دڵ و خوێنبەرەكان كەم دەكاتەوە\nپسپۆڕە ئەمریكییەكان پێشتر ئاشكرایان كردووە ئەو كارنیتینەی لەناو گۆشتدا هەیە كاردانەوەی كیمیایی لە ڕیخۆڵەكان ئەنجام دەدات كە كاریگەری نەرێنی لەسەر ماسولكەكانی دڵ هەیە.\nهەروەها گۆشت بەوە تاوانبار كراوە كە دەبێتە هۆی ڕەقبونی خوێنبەرەكان، بەڵام لە ئێستادا بەدواداچون بۆ ئەو بۆچونە دەكرێت و زۆربەی توێژەران پێیان وایە خواردنە دووبارەكان و شەكر و زەیتە ڕووەكیەكان هۆكاری سەرەكی رەقبوونی خوێنبەرەكانن.\nلیودمیلا دینیسینكۆ پسپۆری خۆراكی رووسی پێی وایە: ئەو پرۆتینەی لە رێگەی گۆشتەوە دەستمان دەكەوێت، زۆر گرنگە بۆ دروستبوونی شانەكان بەتایبەتی دڵ و ڕەتكردنەوەی بەرهەمەكانی پرۆتین دەبێتە هۆی لاوازبوونی ماسولكەكانی دڵ وەك هەموو ماسولكەكانی تری جەستە.\nبۆیە پزیشكان دەڵێن: نەخواردنی گۆشت لەتەمەنی منداڵیدا مەترسیدارە، چونكە ئەو منداڵە بڕی پێویستی پڕۆتین و چەوری و كاربۆهیدرات و ڤیتامینی پێویست كە گرنگن بۆ جەستە وەرناگرێت.\nئەگەر باسی كەسە بەتەمەنەكانیش بكەین ئەوا زۆرترین رێژەی بەتەمەنەكان لە فیلكابامبان لە باشوری ئیكوادۆر و كە سیستمی سەرەكی خۆراكیان سەوزە و میوە یە.\nبەڵام ژاپۆنیەكان حەزیان بە خواردنی برنج و خواردنە دەریاییەكانە و بەتەمەنەكانی ئەبخاز و ئازربایجان گۆشت خۆرن و خواردنە چەورەكانیان بەلاوە پەسەندە.\nبۆیە درێژی تەمەن پەیوەندی بە ژیانكردنە لەناو ژینگەیەكی پاك و جگەرە نەكێشان و ئالوودە نەبوونە بە مادە كهولیەكان و ئەنجامدانی وەرزشە.\nئەم هەواڵە 10831جار خوێندراوەتەوە


لەبەشێك لە فەرمانگەكانی سلێمانی فەرمانبەران بە زیادكردنی دەوامەوە پابەند نابن – تۆڕی میدیایی خەڵک\n2018/10/07 - 10:46 AM\nخۆپیشاندان و بایكۆتی فەرمانبەران 2ی 1ی 2017. سلێمانی. فۆتۆ: خەڵك\nبەپێی زانیارییەكانی گەیشتوو بە (خەڵك) لە بەشێك لە فەرمانگەكانی سنوری پارێزگای سلێمانی لە نێوەندی شار و لە قەزا و ناحییەكان كێشە دروستبووە بەهۆی ئەوەی فەرمانبەران ئامادەنین كاتەكانی دەوامكردنیان زیادبكرێتەوە و پابەندن نابن بە خشتەی نوێوە، دەیانهەوێت بە خشتەی كاتی نیوموچەكە دەوام بكەن، بەشێكی دیكە پابەندن وەك فەرمانبەرانی وەزارەتی پەروەردە و مامۆستایان و هەندێك فەرمانگەی دیكە.\nلە ماوەی ساڵانی ڕابردوودا بەهۆی قەیرانی دارایی و دواكەوتن و پاشەكەوتكردنی موچەوە دەوامی فەرمانبەران تەنها بۆ دوو ڕۆژ لە هەفتەیەكدا و ڕۆژانەش بۆ سێ بۆ چوار كاتژمێر كەمكرایەوە.\nبەڵام حكومەتی هەرێمی كوردستان لە مانگی نیسانەوە مانگانە موچە دابەشدەكات و موچە دواناكەوێت، لەگەڵ ئەوەشی رێژەی پاشەكەوتی موچەی كەمكردەوە و ئێستا بڕێكی كەمی موچە پاشەكەوت دەكرێت، بۆیە فەرمانگەكان دەوامی فەرمانبەرانیان زیادكرد لە دوو ڕۆژەوە بۆ چوا ڕۆژ، بەڵام فەرمانبەران پابەند نابن.\nلە هەندێك فەرمانگەی دیكە كە دەوامەكانیان ئێشكگری شەووڕۆژە، دەوامی فەرمانبەران بۆ مانگی 3 شەوو ڕۆژ یان 4 شەوو ڕۆژ كەمكرابووەوە، بەڵام ئێستا كە زیادكراوە، فەرمانبەران پابەندی نابن.\nفەرمانبەران داوا دەكەن كە پاشەكەوتی مووچەی ساڵانی ڕابردوویان بۆ بگەڕێتەوە لەگەڵ لابردنی ئەو بڕە كەمەی پاشەكەوتەی موچەی ئێستا هەیە.\nهەروەها موچەی 3 مانگی ئەمساڵ حكومەت فریاناكەوێت دابەشی بكات بەمشێوەی ئێستا، بۆیە ڕەنگە ئەمەش پاشەكەوت بكرێت.\nلەو چوارچێوەیەدا ئەمڕۆ یەك شەممە فەرمانبەرانی شارەوانی سلێمانی بەهۆی ئەوەی دەوامی ڕۆژانەیان لە كاتژمێر 12:30 بۆ 1.30 خولەك زیادیكردووە، بایكۆتی دەوامیان كردووە.\nلەوبارەیەوە زەردەشت ڕەفیق بەڕێوەبەری ڕاگەیاندنی شارەوانی سلێمانی بە (خەڵك)ی ڕاگەیاند، بڕیاری سەرۆكی شارەوانی سلێمانی ئەوەیە كە دەوامی فەرمانگە ببێتە كاتژمێر 1:30 ئەوەش لەبەر بەرژەوەندی هاووڵاتیانە، چونكە هاووڵاتیان گلەییان هەبوو كە فریا ناكەون كارەكانیان تەواو بكەن.\nوتیشی “پێشتر تاكو كاتژمێر 12 دەوام هەبوو، بەڵام سەرۆكی شارەوانی لە روانگەی ئەوەی ئێستا پاشەكەوت تا ئاستێك باش بووە و 30 رۆژ جارێك موچە دەدرێت فەرمانی زیادكردنی دەوامی كردووە”.\nئاشكراشیكرد، ئەمڕۆ هیچ ئیجرائاتێك لەبەرامبەر فەرمانبەران دا ناكەن و داوایان لێدەكرێت، بێنەوە سەر كارەكانیان.\nهاوكات وەزارەتی پەروەردەی حكومەتی هەرێمی كوردستان بۆ خوێندنی ئەمساڵ پشووی ڕۆژانی شەممەی لابرد كە پێشتر دانرابوو، بەڵام مامۆستایان پابەند بوون بە زیادكردنی دەوامەوە.\nباران بارین دەست پێدەكات\nدابەشكردنی مووچەی فەرمانبەران دەستیپێكرد


ئەمڕۆ ساڵوەگەڕی راگرتنی شەڕی ئێران – عێراقە – تۆڕی میدیایی خەڵک\nئەمڕۆ ساڵوەگەڕی راگرتنی شەڕی ئێران – عێراقە\n2018/08/08 - 2:56 PM\n30 ساڵ لەمەوپێش لە بەرواری 8-8-1988دا بەبڕیاری 589ی ئەنجومەنی ئاسایشی نێودەوڵەتی شەڕی هەشت ساڵەی عێراق- ئێران راگیرا.\nشەڕی عێراق-ئێران بە درێژترین شەڕی سەدەی رابردوو هەژمار دەكرێت، كە لە ئەیلولی 1980 دەستیپێكرد و لە ئابی 1988دا كۆتایی پێهێنرا.\nدوای هەڵگیرسانی شۆڕشی ئێران و هەڵوەشانەوەی سیستمی پاشایەتی لە ساڵی 1979، پەیوەندی سیاسی نێوان عێراق و ئێران بە تەواوەتی ئاڵۆز بوو كە شیعەكان هاتنە بە رێبەرایەتی ئیمام خومێنی هاتنە سەر دەسەڵات و هەڕەشەی بەرفراوانكردنی شۆڕشیان بۆ ناوچە دیكە دەكرد.\nسەرەتای دەستپێكردنی شەڕەكە، سوپای عێراق پێشدەستی و پێشڕەوی كرد لە هەندێك ناوچە و توانی دەست بگرێت بەسەر محەمەڕە و عەبادان و چەند ناوچەیەكی ناوەڕاستی ئێران.\nلە شوباتی ساڵی 1982 سوپای ئێرانیش توانی ناوچەی محەمەڕەو عەبادان و ناوچەكانی ناوەڕاست‌و خوڕەمشار كۆنتڕۆڵ بكاتەوە.\nلە تەمووزی 1982دا ئەنجومەنی ئاسایشی نێودەوڵەتی بڕیاری راگرتنی شەڕەكەیداو عێراق لای خۆیەوە شەڕەكەی راگرت، بەڵام ئێران پابەندبوونی بە بڕیارەكە نەبوو و رەتیكردەوە.\nلە ئابی ساڵی 1988دا كۆتایی بەو شەڕە هێنرا كە زیانێكی گیانی و مادی زۆری بەهەردوو وڵات گەیاند، بەشێوەیەك 1 ملیۆن هاووڵاتی هەردوولا كوژران‌و نزیكەی 400 ملیارد دۆلار زیان بە هەردوو وڵات گەیەنراو 115 هەزار سەربازی هەردوو بەدیل گیران.\nهەروەها نزیكەی ملیۆنێك و 600 هەزار برینداری هەردوولای لێكەوتەوە.\nلەو شەڕەدا باشوری كوردستان و رۆژهەڵاتی كوردستانیش زیانی گەورەیان بەركەوت، بەتایبەت كە حزبە كوردییەكان خۆیان تێكەڵاوی شەڕەكە كرد لە بەرژەوەندی عێراق و ئێران.\nلە دیارترین ئەو ڕووداوانەی لە باشوری كوردستان روویاندا بەهۆی شەڕەكەوە كیمیابارانكردنی شاری هەڵەبجە و شەهدیبوونی نزیكەی پێنج هەزار كەس و دواتر وێرانكردنی نزیكەی چوار هەزار دێ و شار و شارۆچكەی باشوری كوردستان و راگواستنیان بۆ ئۆردوگا زۆرەملێكان.\nهەروەها كیمیابارانكردنی شاری سەردەشتی رۆژهەڵاتی كوردستانیش یەكێكی دیكە بوو لە زیانەكانی ئەو شەڕە بۆ كورد.\nئەمە جیا لە كوژران و بریندار بوون و بەدیلگرتن و بێ سەروشوێنبوونی سەدان كورد لەریزەكانی سوپای هەردوو وڵاتدا، بەجۆرێك تا ئێستا هەندێك كەس بێ سەروشوێنن.\nئەو وڵاتانەی سزا ئەمریكاییەكانی سەر ئێران پشتگوێ دەخەن


سەرۆکی ئەفغانستان ئازادکردنی زیندانیانی تاڵیبان پەسەند دەکات\nنوێنەری تایبەتی ئەمەریکا بۆ ئەفغانستان و سەرچاوەکانی حکومەتی ئەو وڵاتە ئاماژەیان بەوەدا واپێشبینی دەکرێت لە ماوەی هەفتەیەکدا دانوستانەکانی نێوان حکومەتی ئەفغانستان و تاڵیبان لە قەتەڕ دەست پێبکەنەوە، ئەمەش ڕاستەوخۆ دوای ئەوەی کۆتا زیندانییانی تاڵیبان ئازاد بکرێن.\nحکومەتی ئەفغانستان ئامۆژگارییەکانی ئەنجومەنی باڵای هۆزەکانی ئەفغانستانی وەرگرت کە تیایدا داواکرابوو 400 زیندانی تاڵیبان ئازاد بکرێن، ئەمەش دەبێتە هۆی ڕێگە خۆشکردن لەبەردەم کۆتای هێنان بە جەنگی ئەفغانستاندا.\nوتەبێژی تاڵیبان سوهەیل شاهین بە ڕۆیتەرزی وت " ئێمە ئامادەین بۆ دانوستان دوای ئەوەی زیندانییەکانمان ئازاد دەکرێن، ئێمە ئامادەین."\nسەرچاوەیەکی حکومی بە ڕۆیتەرزی ڕاگەیاند واپێشبینی دەکرێت سەرۆکی ئەفغانستان بڕیاری ئازادکردنی زیندانیانی تاڵیبان پەسەند بکات.\nوتیشی " هەمووان چاوەڕێی واژۆکردنی بڕیارەکە دەکەن لەلایەن سەرۆکی ئەفغانستان ئەشرەف غەنییەوە. پلانی سەرەکی ئەوەیە بچن بۆ دەوحە و ڕۆژی یەکشەممە دەست بکەنەوە بە دانوستانەکان."\nنوێنەری تایبەتی ئەمەریکا بۆ ئەفغانستان زەڵمای خەلیلزاد پێشوازی لەم هەنگاوە کرد و لە تویتێکدا وتی " واپێشبینی دەکەین لە چەند ڕۆژی داهاتوودا پڕۆسەی ئازادکردنی زیندانیەکان تەواو ببێت و دواتر بچین بۆ دەوحە و دانوستانەکانی نێوان ئەفغانییەکان دەست پێبکاتەوە."\nلە سەرەتادا تاڵیبان وەکو مەرجێک بۆ ئەنجامدانی دانوستان لەگەڵ حکومەتی ئەفغانستاندا داوای کرد 400 هەزار زیندانی ئازاد بکرێن. بەڵام حکومەتی ئەفغانستان دوودڵ بوو لە پەسەندکردنی ئەو داوایە چونکە زۆرێک لەو زیندانیانە دەستیان هەبووە لە توندوتیژترین کردەوە تیرۆریستیەکاندا، لەوانەش تەقاندنەوەی پاسێک لەنزیک باڵیۆزخانەی ئەڵمانیا لە کابوڵ لە ساڵی 2017 دا کە بووە هۆی کوژرانی زیاتر لە 150 کەس.


جیهان چاوەڕوانی ئەنجامی کۆبونەوەی نێوان بایدن و پوتن دەکات\nسەرۆکی ئەمەریکا جۆو بایدن و سەرۆکی ڕوسیا ڤلادمێر پوتن دەستیان بە کۆبونەوە چاوەڕوان کراوەکەیان کرد . کۆبونەوەکەی ئەمڕۆ چوارشەممە یەکەم کۆبونەوەی نێوان هەردوو سەرۆکە لەوکاتەوەی سەرۆک بایدن دەستبەکار بووە. ئەم کۆبونەوەیەی کە لە ژنێڤی سویسرا ئەنجام دەدرێت لە کاتێکدایە کۆمەڵێک گرژی و ئاڵۆزی لە نێوان هەردوو وڵاتدا هەیە. پێشتر سەرۆک بایدن ئاماژەی بەوە کردبوو لەم کۆبونەوەیەدا هێڵە سورەکان بۆ سەرۆکی ڕوسیا دەستنیشان دەکات.\nلە دەمی دەستپێکردنی کۆبونەوەکە کە ڕاگەیاندنەکان لەوی ئامادە بوون هەردوو سەرۆک بە کورتی سوپای یەکتریان کرد.\nپوتن بە ڕیگای وەرگێڕێک گوتی " جەنابی سەرۆک دەمەوێت سوپاست بکەم بۆ دەستپێشخەریت بۆ ئەم کۆبونەوەیەی ئەمڕۆ. دەزانم گەشتێکی دوورودرێژت کردووە." ئەو گوتیشی پەیوەندییەکانی ئەمەریکا و ڕوسیا زۆر بابەتی کەڵەکەبووی هەیە کە پێویستی بە کۆبوونەوەی ئاست بەرزە . هیوادارم کۆبوونەوەکەمان بەبەرهەمبێت."\nسەرۆک بایدنیش بە میهرەبانانە وەڵامی دایەوە گوتی " سوپاس، هەروەکو لە دەرەوەش گوتم هەمیشە باشترە ڕووبەڕوو کۆبونەوە بکرێت."\nهەردوو سەۆرک ئاماژەیان بەوە کردووە هیوادارن وتووێژەکەیان ببێتە هۆی پەیوەندییەکی سەقامگیرتر، هەرچەندە ئەوان لە سەر کۆمەڵێک بابەت جیاوازی توندیان هەیە لەوانەشدا دەستێوەردانی ڕوسیا لە هەڵبژاردنەکانی ئەمەریکا، دەستێوەردانی ڕوسیا لە کاروباری ئۆکرانیا، ڕەوشی مافەکانی مرۆڤ و ئازادی ڕادەربڕین لە ڕوسیا و بابەتی هێرشی ئەلیکترۆنی و چەندین بابەتی تریش.\nکاربەدەستێکی باڵای ئەمەریکا لە کاتی گەشتەکەی بایدن بۆ سویسرا بە دەنگی ئەمەریکای ڕاگەیاند " ئێمە چاوەڕوانی ئەوە ناکەین ئەنجامێکی ئەوتۆ لەم کۆبونەوەیە هەبێت."\nلە ئێستادا هەردوو سەرۆک لە کۆبونەوەدان و هێشتا ئەنجامی کۆبونەوەکە ڕانەگەیەندراوە.\nباری ئاسایشی شاری ژنێڤ زۆر توند کراوە بە هەزاران لە هێزەکانی ئاسیش لە شارەکەدا بڵاو کراونەتەوە.


ڕاپۆرتی مانگانەی ڕێکخراوی هەنگاو لە سەر پێشلکاری مافەکانی مرۆڤ لە کوردستان (سەرماوەزی ٢٧٢١)\n16:48 - 22 December 2021\nهەنگاو: لە ماوەی مانگی ڕابردوودا لانیکەم ٦٩ حاڵەتی پێشێلکاری مافەکانی مرۆڤ لە کوردستان تۆمار کراوە.\nبە پشتبەستن بە ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لە ماوەی مانگی سەرماوەزی ٢٧٢١ ، لانیکەم ٦٠٩ حاڵەت پێشلکاری مافەکانی مرۆڤ لە کوردستان تۆمار کراوە کە بە شێوەی خوارەوەیە؛\nکۆڵبەران ( ٢٧ حاڵەت)\nلەماوەی مانگی ڕابردوودا ٢٧ کۆڵبەر و کاسبکار لە سنوورەکانی کوردستان بوونەتە قوربانی کە ٣ کەسیان گیانیان لە دەست داوە. دوو کۆڵبەر بە تەقەی ڕاستەوخۆی چەکدارانی ئێران و کاسبکارێکیش بە هۆی بەربوونەوە لە بەرزاییەوە گیانیان لە دەست داوە.\nهەروەها، ٢٤ کۆڵبەر و کاسبکار بریندار بوون کە ١٤ کەسیان بە تەقەی ڕاستەوخۆی هێزە چەکدارەکانی ئێران، ٥ کەسیان بە هۆی بەربوونەوە لە چیا و ٥ کەسیان بە هۆی ڕووداوی هاتووچۆ بریندار بوون.\nسێدارە و گیان لە دەست دان لە بەندیخانە (٣ حاڵەت)\nلە مانگی سەرماوەزی ئەمساڵ لانیکەم دوو هاووڵاتیی خەڵکی کامێران و سنە لە بەندیخانەی ناوەندیی سنە لەسێدارە دراون.حەیدەر قوربانی بەندکراوی سیاسی کورد بە تۆمەتی بەغی و بەندکراوێکی دیکەش بە تۆمەتی کوشتنی ئەنقەست ئەو سزایەیان بە سەردا سەپاوە.\nهەروەها، لەو ماوەیەدا بەندکراوێکی خەڵکی مێهران لە بەندیخانەی ئیلام هەوڵی خۆکوشتنی دا و بە هۆی پێڕانەگەیشتنی پزیشکییەوە گیانی لە دەست دا.\nکوژان و بریندار بوونی هاووڵاتیانی مەدەنی و تەقینەوەی مین (٤ حاڵەت)\nلە ماوەی مانگی ڕابردوودالانیکەم ٣ هاووڵاتی لە شارەکانی قەسری شیرین، دێهلۆڕان و ئورمیە بە هۆی تەقینەوەی مینەوە بریندار بوون.\nهەروەها، هاووڵاتییەکی خەڵکی کرماشان لەو شارە بە تەقەی هێزە چەکارەکانی ئێران کوژرا.\nدەستبەسەر کران و سەپاندنی حوکم (٣١ حاڵەت)\nبە پشتبەستن بە ئامارەکانی هەنگاو، لەماوەی مانگی ڕابردوودا لانیکەم ٢٨ هاووڵاتیی کورد کە کەسێکیان ژن کەسێکیان ژێر ١٨ ساڵ بووە لەلایەن ناوەندە ئەمنییەکانی حکوومەتی ئێرانەوە بە تۆمەتی چالاکی سیاسی و مەدەنییەوە دەستبەسەر کراون.\nهەروەها، ٣ چالاکی کورد بە تۆمەتی چالاکی سیاسی سەرجەم سزای ٣ ساڵ بەندکرانیان بە سەردا سەپاوە.\nلەو ماوەیەدا لانیکەم ٤ کرێکاری خەڵکی شارەکانی مەهاباد، سەوڵاوا و پاوە لە کاتی کار کردن و بە هۆی ڕووداوی کارەوە گیانیان لە دەست داوە. کرێکارێک لە هەرێمی کوردستان گیانی لە دەست داوە.


3 سال ب سەر داگیرکرن و تالانکرنا عەفرینێ دەرباس بوو - دارکا مازی\n3 سال ب سەر داگیرکرن و تالانکرنا عەفرینێ دەرباس بوو\nبەری سێ سالان، د 20 چلەیا 2018ێ دا ئارتێشا ترکیێ و گرووپێن چەکدارێن سەر ب وێ ڤە ئێریشی سەر عەفرینێ کرن و پشتی شەرێ 58 رۆژان عەفرین ھاتە داگیرکرن.\nئیرۆ، 20 چلەیا سالا 2021ێ و سێ سال بەرێ و رۆژا 20/12/2018ێ ئارتێشا ترکیێ ب تۆپ و مووشەکان گوند و ناڤچەیێن عەفرینێ راجۆ، شیێ، بلبلێ، شەرا، جندرێسێ، مابەتا و شێرەوا تۆپباران و بۆمبەباران کرن و گرووپێن چەکدارێن ئۆپۆزیسیۆنا سووریێ د بن فەرمانا ئارتێشا ترکیێ دا کار دکەن، دەست ب ئێریشا زەمنی ل سەر عەفرینێ کرن.\nد ئێریشێ دا، مالێن سڤیلان، قۆتابخانە، ئاڤاھیێن فەرمی، نەخوەشخانە، مزگەفت، جھێن دیرۆکی و پیرۆز و ژێرخانا عەفرینێ ھاتنە بۆمەبارانکرن و وێرانکرن.\nژ بەر ئێریشێ و ل گۆر ئامارێن ھاتینە راگەھاند، زێدەتر ژ 300 وەلاتیێن عەفرینێ یێن سڤیل شەھید بوون و زێدەتر ژ 700 سڤیلان ژی بریندار بوون. ھەروھا زێدەتر ژ 250 ھەزار عەفرینی ژی ب نەچاری کۆچبەر و دەربدەر بوون، بەشەک مەزن ژ وان ل گوندێن د ناڤبەرا عەفرین و حەلەبێ دا مان و بەشەک دی ژی ل ھەمان دەڤەرێ د کامپان دا ھاتنە بجھکرن.\nئارتێشا ترکیێ و گرووپێن چەکدارێن سەر ب وێ ڤە، د رۆژا 18 ئادارا 2018ێ دا دەرباسی باژێرێ عەفرینێ بوون و داگیر کرن و دەست ب دزی و تالانا مال، ئاڤاھیێن فەرمی، دکان و سامانێن وەلاتیێن سڤیل کرن.\nژ رۆژا 18ێ ئادارێ ڤە، وەلاتیێن عەفرینێ د مەترسی و د بن گەفێ دا دژین. ب مەبەستا ستاندنا پەرەیان ژ مالباتێن عەفرینی ب ھەزاران خۆرت و کەچێن کورد ژ ئالیێ گرووپێن چەکدار ڤە ھاتن و تێنە رەڤاندن و راستی ئەشکەنجەیان تێن. ل گۆر ئامارێن چالاکڤانان، زێدەتر ژ 7 ھەزار وەلاتیێن عەفرینێ د ڤێ ھەیاما بووری دا ھاتنە رەڤاندن و تا نھا چارەنڤیسا زێدەتر ژ 2 ھەزار وەلاتیان نە دیارە.\nھەروھا ب ھەزاران عەرەبێن خووتایا شامێ، پارێزگەھا ئدلبێ و ناڤچەیێن جودایێن سووریێ ل عەفرینێ د مال و ملکێن کوردان دا تێنە بجھکرن و دیمۆگرافیا عەفرینێ دهێتە گوھارتن. ب سەد ھەزاران دارێن زەیتوونان ھاتنە دەستەسەرکرن و ب ھەزاران ژی دارێن زەیتوون و میوەیێن دی ھاتنە ھلکرن و قوتکرن.\nژ دەما داگیرکرنا عەفرینێ ژ ئالیێ ئارتێشا ترکیێ و گرووپێن چەکداران ڤە، پرانیا جھێن شوونواری یێن عەفرینێ ل سەر دەستێ ئارتێشا ترکیێ ب ئاموورێن کۆلاندنێ یێن مەزن ھاتنە کۆلاندن و وێرانکرن. ل گۆر چالاکڤانێن د وارێ شوونواران دا، عەنتیکە و شوونواران ژ گرێ جندرێسێ، کەلھا نەبی ھۆری، کەلھا سەمانێ و شکەفتا دودەری ھاتنە دزین و ژ ئالیێ گرووپێن چەکداران و بازرگانان ژ بۆ دەرڤەیی عەفرینێ ھاتنە دەرخستن.\nرێخستنا مافێن مرۆڤان ل عەفرینێ بەلاڤ کریە، ئارتێشا ترکیێ و گرووپێن چەکدار زێدەتر ژ 50 جھێن شوونواری، گرێن دیرۆکی و مەزارگەھێن ئۆلی کۆلانە و زێدەتر ژ 20 ھەزار پارچەیێن عەنتیکان دزینە و ڤەگوھاستنە ترکیێ.\nل عەفرینێ گەلەک جھێن دیرۆکی ھەنە، ژ بلی کەلھا ھۆری، کەلەھا سامانێ، شکەفتا دودەری، کەنیسەیا مارمارۆن و ب دەھان شوونوارێن دی، نێزیکی 25 گرێن دیرۆکی ھەنە، پرانیا وان د بەر چەمێ عەفرینێ را رێزکری نە، کو دیرۆکا وان ڤەدگەریت ھەزار حەتا 2 ھەزار بەری زایینێ، پرانیا وان گران ب ئالاڤێن کۆلاندنێ ھاتنە کۆلاندن و تێکدان و گرووپێن چەکدار بەشەک ژ وان گران ژی کرنە ناڤەندێن سەربازی.\n51 چەکدار ژ په‌كه‌كێ ڤه‌قه‌تیان و په‌یوه‌ندی ب پێشمەرگەهان كر


چەند کارێکی زۆر سەیر و مەترسیدار کە لە کۆندا باو بووە و ئاسایش بووە - تۆڕی میدیایی خەڵک\nچەند کارێکی زۆر سەیر و مەترسیدار کە لە کۆندا باو بووە و ئاسایش بووە\nگەر پێت وایە لە ڕۆژگاری ئێستاماندا کەسانێک هەن شتی مەترسیدار دەکەن زۆر نیگەران مەبە، چوونکە لە کۆندا شتی زۆر خراپتر ئەنجام دراوە و باو بووە لە نێو کۆمەڵگەکاندا.\nچاندنی کۆکاین، سەدساڵ بەر لە ئێستا کۆکاین وەک چارەسەرێک بەکاردەهێنرا بۆ چارەسەری منداڵان.\nناردنی منداڵ لە ڕێی ئیمەیڵەوە، لە سەرەتاکانی سەدەی پێشوودا ئەم جۆرە منداڵ فرۆشتنە بەردەست بوو کە نرخی منداڵێک دەگەشتە نزیکەی 15 سەنت.\nلە قەفەز نانی منداڵ، ئەم وێنەیەی خوارەوە وێنەی منداڵێکی بەریتانییە کە لە قەفەز نراوە و ساڵانی 1930 ـییەکانە.\nباخچەی ڕاهیبەکان، لە سەدەی هەژدە ڕاهیبی دینەکان جۆرێک پەرستشیان هەبوو کە ڕێیان بە خۆیان نەدەدا نینۆک و قژیان چاک بکەن و بە تەنها لە ناو دارستانێک یاخوود شوێنێکی دوور لە خەڵکی دەژیان.\nئەنجامدانی نەشتەرگەری ئێسک بەم شێوەیەی وێنەکە لەلایەن دکتۆر لویس سەیرە.\nباخچەی پیشاندانی مرۆڤەکان وەک باخچەی ئاژەڵان، بۆ ماوەی چەند ساڵێک ئەم کارەساتە بەردەوام بوو، ئەم وێنەی خوارەوە لە بەلجیکایە و ساڵی 1958 ـە.\nلە بەریتانیا بازرگانییەکی بچووک هەبوو کە خەڵکی هەژار لە چوارچێوەیەکدا بەند دەکران و کەسانێکی دەوڵەمەندیش دەهاتن چڕنوکیان لێدەگرتن و سەیریان دەکردن بۆ ماوەیەک لە بەرامبەر بڕێک پارەدا.\nتەنها کەسە کەم ئەقڵەکان ئەم کارە دەکەن و ئێسک و پروسکی مرۆڤەکان دەردێنن، ئەم وێنەیەی دەیبنن چەکدارێکی ئەمریکییە کەللە سەری دوژمنێکی ژاپۆنی لەگەڵ خۆی بردووەتەوە.\nلە ڕەچەتەی دکتۆرە ئەمریکییەکاندا بۆ ئافرەتە دووگیانەکان دەنووسرا جگەرە بکێشن.


ئەندامێکی کورد لە پەرلەمانی عێراق ڕایگەیاند، پارێزگاری سەپێندراوی کەرکوک چەندین دۆسیەی گەندەڵیی لەسەرەو بە بەڵگەوە داویەتی بە دادگا، داوا لە سەرۆک وەزیرانی عێراقیش دەکات ناوبراو لە پۆستەکەی دووربخاتەوە.\nلە ڕاگەیەنراوێکدا دیلان غەفور، ئەندامی فراکسیۆنی یەکێتی لە پەرلەمانی عێراق (پێنجشەممە 19-5-2022) ڕایگەیاند، "ڕاکان جبوری، پارێزگاری سەپێندراوی کەرکوک چەندین دۆسیەی گەندەڵیی لەسەرەو بە بەڵگەوە داومە بە دادگا."\nئاماژەی بەوەشکردووە، "بە نوسراوی فەرمی داوا لە بەڕێز مستەفا کازمی سەرۆکوەزیران دەکەم ھەمان ڕێکار کە دژی پارێزگاری سەلاحەدین گیرایەبەر و لە پۆستەکەی دوورخرایەوە لەسەر دۆسیەی گەندەڵیی، بەھەمان شێوە لە بەرامبەر راکان جبوری، پارێزگاری سەپێندراوی کەرکوک بگیرێتەبەر."\nئەوەشی خستووەتەڕوو، "ناکرێت بۆچوون و ئاڕاستەی جیاوازی حیزب و لایەنەکان کاریگەریی سلبییان لەسەر دۆسیەکانی گەندەڵی و لێپرسینەوە لە گەندەڵکاران ھەبێت."\nجێگری پارێزگاری دهۆک: دەستدرێژییەکی تیرۆرستی بۆسەر کارگەی کار هۆکاری قەیرانی بەنزینە\n2022.06.05 - 13:44\nپارێزگاری دهۆک داوای ڕێگەپێدان لە پەکەکە دەکات\n2022.05.29 - 19:15\nڕاگەیەندراوێک لە پارێزگاری هەولێرەوە\n2022.05.05 - 19:04


یەكێتی داواكارییەكەی بارزانی لەبارەی مەلا بەختیار رەتدەكاتەوە\n21309 جار خوێندراوه‌ته‌وه\nیەكێتی نیشتمانی ئەو داواكارییەی مەسعود بارزانی سەرۆكی پارتی دیموكرات رەتكردووەتەوە، كە بۆ گەڕانەوەی مەلا بەختیار بۆ كۆبوونەوەكانی نێوان شاندی هەردوو حیزب خستوویەتییە روو.\nبەپێی ئەو زانیارییانەی لەسەرچاوەیەكی ئاگادار دەست شارپرێس كەوتووە، لەدواین كۆبوونەوەی نێوان مەسعود بارزانی‌و دەرباز كۆسرەت رەسوڵ، باسی گەڕانەوەی مەلا بەختیار كارگێڕی مەكتەبی سیاسی یەكێتی بۆ كۆبوونەوەكان كراوە.\nهەر بەپێی زانیارییەكان بارزانی داوای لەدەرباز كردووە، كە بەكۆسرەت رەسوڵ بڵێت، بۆ ئەوەی مەكتەبی سیاسی یەكێتی كار بۆ گێرانەوەی مەلا بەختیار، هەم بۆ كۆبوونەوە ناوخۆییەكان بكەن، هەم بۆ كۆبوونەوەكانی شاندی نێوان پارتی و یەكێتی.\nمەلا بەختیار لەمانگی 10ی رابردووەوە، لەدوای ئەوەی نەكرایە كاندیدی یەكێتی بۆ سەرۆك كۆماری عێراق، لەحیزبەكەی زویربوو، لەوكاتەوە نەگەڕاوەتەوە بۆ كۆبوونەوەكانی مەكتەبی سیاسی‌و ئەنجوومەنی سەركردایەتی یەكێتی.\nشارپرێس ئەوەشی زانیوە، كە لەدوای داواكارییەكەی بارزانی بۆ گەڕانەوەی مەلا بەختیار، لەكۆبوونەوەی مەكتەبی سیاسی باسی ئەو پرسە كراوەو تێدا جەختكراوەتەوە، كە ناوبراو خۆی زویر بووەو لەماڵەوە دانیشتووە، بۆیە ناكرێت لەسەر داوای بارزانی بگەڕێنرێتەوە بۆ كۆبوونەوەكان.